بەریتانیا: چەند کوردێک بەهۆی دەستدرێژیی بۆسەر کچێکی 15 ساڵ دەبرێنە بەردەم دادگا\nئا: ئاوێنە، بەریتانیا\nبەبڕیاری دادگای شاری شێفڵد لەبەریتانیا، ژمارەیەك كورد بەتۆمەتی دەسدرێژیی و گێچەڵی سێكسی بۆسەر كچی منداڵ لەبەردەم دادوەر ئامادە بوون. پێنج كەسیان تاوانباركراون بەڕۆڵ بینینان لەدەستدرێژیی و بەكار هێنانی كچێكی خەڵكی ئەو شارە بۆ سێكس.\nدە كەس لەدادگای باڵای شاری شێفڵد پرۆسەی دادگایی كردنیان لە ٦ی كانونی دووەمەوە بەردەوام بوە تا ٤ی مارس بەتاوانی دەستدرێژیی‌و گێچەڵی سێكسی.\n هەر بەبڕیاڕی دادگا و دوای لێكۆڵینەوەی ئەندامانی دادوەری هەریەكە لە(ش. ئیبڕاهیمی) و (ك. عومەر) تاوانی دەستدرێژی سێكسیان بەسەسەردا ساغ كرایەوە.\n هاوكات بەبڕیاڕی دادگا زۆربەیان تۆمەتی دەستدرێژیی‌و لادانی سێكسیان خراوەتە پاڵ، لەنێویاندا چەند كوردێكی دیكەش هەن كەپێك هاتون لە(ج. محەمەد)و (ن. ئەنوەر) بەبڕیاڕی زۆرینەی لیژنەی دادوەری شاری شێفڵد تاوانی دەستدرێژیی و گێچەڵی سێكسییان بەسەردا ساغ بۆتەوە، كەسێكی دیكەش بەناوی (س. محەمەد) لەگەڵ ئەوان تاوانباركراوە.\n پێنچ شكات لێكراوی دیكەش كە لەدادگا ئامادە بوون بەناوەكانی (ع. دێنی)و (ت. جۆنی) و (ك. مەحمودی)و (س. محەمەد) لەگەڵ (ف. میرزای) بێ تاوان دەرچون‌و هیچ سزایەكیان بەسەردا نەسپێندرا.\nدوای بڕیاڕی دادگا، گەورە ئەفسەری پشكینین و لێكۆڵینەوەو بەدواداچون (ڕۆب پلاتس) گوتی: قوربانیەكە كەسێكی بەجەرگ و بوێر بوە كە توانیویەتی پێنج لەو كەسە مەترسیدارانە بهێنێتە بەردەم دادگاو ئەنجام و سزای ئەو تاوانبارانە ببینێ، كە بەشێوەیەكی قێزەونانە دەستدرێژی سیكسیان بۆ سەر ئەنجام داوە. هەروەها ئێمە ڕێز لەبڕیاری دادگاش دەگرین. كە ژمارەیەكی دیكەی لەوانەی هێندرابونە بەردەم دادوەر، بێ تاوان لەو كەیسانە هاتنە دەرێ.\nبەگوتەی ئەفسەری لێكۆڵینەوەهەرچەندە كەیسەكە ئاڵۆز بووە، بەڵام دواجار پێنج تاوانبار لەلایەن دادگاوە سزادراون و دوای ئەو دەستدرێژییە تۆقینەرەش بۆسەر ئەو قوربانیە و سزادانی تاوانباران، ئەو ئێستا هەوڵدەدات دووبارە بگەڕێتەوە سەر ژیانی ئاسایی خۆی و هەنگاو بۆداهاتو بهاوێژێ.\nئەو ئەفسەرەی لێكۆڵینەوە دەڵێ "ئافرەتە قوربانیەكە، بە بەڵگەوەدەبوایە چەندین ڕۆژ لەبەردەم دادوەری لێكۆڵینەوە ئەو ڕووداوو هەڵس و كەوت و چەوساندنەوەو دەسترێژی كردنە سەری بگێڕێتەوە. بەڵام من دواجار دڵخۆش بوم، كە دەنگی ئەو بیستراو دەرئەنجامەكەی ڕوون بۆوە وەك ئافرەتێكی بەجەرگ".\nڕۆب پلاتسی لێكۆڵەرەوەر دەڵێ "توندوتیژی و زیادەڕۆییەكان بۆسەر ئەو قوربانیە، لەنێوان ساڵانی ٢٠١٠ بۆ ٢٠١٢ ڕوویداوە كاتێك ئەو كچە تەمەنی لەنێوان ١٥ بۆ ١٦ساڵان دابوە".\nبەگوتەی پۆلیسی لێكۆڵەرەوەر، قوربانیەكە لەبەرامبەر خواردنەی كحول و هەندێك جار ماددەی هۆشبەردا فریو دراوە، بۆئەوەی دەسترێژی بكرێتە سەر.\nپێنج لەو كەسانەی تاوانەكانیان بەسەردا ساغ بۆتەوە جارێكی دیكە لەڕۆژی هەینی ١٣ مارس لەدادگا ئامادە دەكرێنەوە بۆ ئەوەی دادوەر سزای زیندانییەكانیان بۆ ببڕێتەوە.\nئەوانەی لەدادگا تاوانبارن بە تەواوی بریتین لە:\n• ج. محەمەد، ٣٧،ساڵ دانیشتوی شاری شێفیلد – سێ تاوانی بێڕێزیی لاقەكردی نامووسی دووبارە كردۆتەوە.\n• ن. ئەنەوەر تەمەن ٤٠ساڵ، ئەویش لەشاری شێفیلد – یەك تاوانی دەستدرێژی سێكسی و یەك تاوانی پەلاماردان بەكۆی لیژینەی تا دادوەری بەسەردا دراوە .\n• س. موحەمەد، ٤١ ساڵ، شێفیلد – یەك تاوانی دەستدرێژی بەبڕیاری لیژنەی دادوەری بەسەردا ساغ بۆتەوە.\n• ع. ئەحمەد، ٣١ساڵ، شاری شێفیلد – دوو تاوان دەستدرێژیی.\n• ش. ئیبراهیمی، ٣٠ ساڵ شاری هۆڵ، یەك تاوانی دەستدرێژیی.\nئەوانەشی بێ تاوان دەرچون بەبڕیاڕی تەواوی دادگا:\n• ع. دێنی، ٣٥ساڵ، شێفیلد – سێ تۆمەتی خراپەی نامووس و یەك تۆمەتی ترافیكینگی خرابوە پاڵ.\n• ت. جوۆنێ،٦١ساڵ، شێفیلد – یەك تاوانی خراپەی نامووس.\n• ك. محمودی، ٣٧ساڵ، شێفیلد – یەك تۆمەتی خراپەی نامووس.\n• ف. میرزای، ٢٨ساڵ، شێفیلد – دوو تۆمەتی خراپەی نامووس. هەرچەندە ئەو لەوەوپێشش تاوانباركراوە بە پێدانی دەرمان، ڕەنگە ئەو سزا بدرێت لە ١٣ی ئازار.\n• س. موحەمەد، ٤١ساڵ، شەقامی شێفیلد – یەك تۆمەتی خراپەی نامووس.


نوری ئه‌لمالیكی نه‌خشه‌كانی گه‌ڕانه‌وه‌ی ئاواره‌كان بۆ وڵات به حكومه‌تی سویدی ڕاگه‌یاند\nسه‌رۆك وه‌زیرانی عێراق نوری ئه‌لمالیكی ده‌ڵێت وا جێبه‌جێـكردنی نه‌خشـه‌كان كه‌وتوونه‌ته‌گه‌ڕ بۆ هاندانی به ده‌یان هه‌زار ئاواره بۆ گه‌ڕانه‌وه‌یان بۆ سه‌ر ماڵ و حاڵی خۆیان.\nڕۆژی هه‌ینی به‌ڕێز ئه‌لمالیكی كۆبوونه‌وه‌ی له‌گه‌ڵ ده‌سه‌ڵاتدارانی سـویدی سـازدا، یه‌ك ڕۆژ پاش ده‌سـتپـێـكی كۆنفرانسی نێونه‌ته‌وه‌یی بۆ پـشـتیوانی و بونیادنانه‌وه‌ی عێراق كه له سـتۆكهۆڵمی پایته‌ختی سوید سـازده‌درێت.\nسه‌رۆك وه‌زیرانی عێراق گوتی حكومه‌تی عێراق پاره‌ی ته‌رخان كردووه بۆ باشـكردنی ڕه‌وشه‌كه له‌پـێناو ڕاكێشـانه‌وه‌ی هاوڵاتیـیانی عێراقی كه له وڵاتانی ئه‌وروپا و وڵاتانی تری جیهان داوای مافی په‌نابه‌ریـیان كردووه بۆ وڵاته‌كه‌یان.\nوڵاتی سوید ده‌ڵێت له ماوه‌ی پێنج سـاڵی ڕابردوودا پـتر له 40 هه‌زار عێراقی وه‌رگرتووه.\nهاوكات هێزی هاوپه‌یمانان به ڕێبه‌رایه‌تی ئه‌مریكا له عێراق ده‌ڵێت له گۆڕه‌پانه‌كانی جه‌نگدا دژی ئه‌لقاعیده له عێراق ده‌سـكه‌وتی زۆریان به‌ده‌سـتهێناوه.\nوته‌بێژێـكی له‌شـكری له‌و باره‌یه‌وه ڕایگه‌یاند له زنجیره‌یه‌ك هه‌ڵمه‌تی له‌شـكری هاوپه‌یماناندا له سه‌رانسه‌ری عێراقدا هێزی هاوپه‌یمانان قاچاخچیـیه‌كی گومان لێـكراوی تۆڕی تێرۆریستی ئه‌لقاعیده‌یان كوشت و 3 ئه‌ندامی گومانباری تری ئه‌و تۆڕه‌یان ده‌سـتگیركردووه.


نووچە نێت | ڕاستگۆیی بێ لایەنی| ئەردۆغان لە باجى كوڕەكەى خۆش دەبێت\nئەردۆغان لە باجى كوڕەكەى خۆش دەبێت\nJuly 2021 01 - 17:53:54\nرەجەب تەیب ئەردۆغانى سەرۆك كۆمارى توركیا لە باجى ژمارەیەك دەزگا و كەسایەتى خۆش بووه، كه كه‌سوكار و ناسیاوى ئه‌ون، یه‌كێكیشیان بیلالى كوڕیه‌تى.\nئەمڕۆ پێنجشەممە یەكى تەمووزى (٢٠٢١) ماڵپەڕى (حوڕە) بڵاوی كردەوە، ئەردۆغان لە باجى ژمارەیەك كەسایەتى و دەزگا خۆش بووە، كه هه‌ندێكیان له خۆى نزیكن. زانیارییه‌كانیش له رۆژنامه‌ى جمهوریه‌تى توركی وه‌رگیراون.\nله‌نێو ئه‌و ده‌زگایانه، یه‌كێكیان له‌لایه‌ن بیرنا یه‌ڵماز خێزانى مه‌سعود یه‌ڵمازى سه‌رۆك وه‌زیرانى پێشووترى توركیا به‌ڕێوه‌ده‌برێت، ده‌زگایه‌كى تر له‌لایه‌ن فاتیح شیلاتكى كه مامى هاوسه‌رى ئه‌ردۆغانه و كه‌سێكى تریش كه به‌ر لێخۆشبوونه‌كه كه‌وتووه بیلالى كوڕى ئه‌ردۆغانه.\nبەگوێرەى زانیارییه‌كان ئه‌و ده‌زگایانه‌ى باج ناده‌ن و له لایه‌ن بیلاله‌وه به‌ڕێوه‌بردراون، ژماره‌یان حه‌وت ده‌زگایه.\nسەبارەت بە كاتى لێخۆشبوونى ئەو باجانە، ئەوه روونكراوه‌ته‌وه ئه‌و كاتە بووە كە ئەردۆغان سەرۆكوەزیرانى توركیا بووە، دواتریش كە بووە بە سەرۆك كۆمار به بڕیارى سەرۆكایەتى كۆمار لێیان خۆش بووە. هەندێك له‌و كەسانە نكۆڵى لەو لێخۆشبوونە دەكەن، بە تایبەت بیلال ئەردۆغان، كە دیارترین ناوە لە ناو كەسایەتییەكانى لیسته‌كه.\nپێشتریش چه‌ند جارێك راگه‌یاندنه‌كانى ئۆپۆزسیۆنى توركیا بیلال ئه‌ردۆغانیان به تێوه‌گلان له گه‌نده‌ڵى تۆمه‌تبار كردووه\nسەرۆک نێچیرڤان بارزانى و رەجەب تەیب ئەردۆغان کۆبوونەوە\nئاشتبوونه‌وه‌مان له‌گه‌ڵ توركیا پێویسته له‌سه‌ر بنه‌مای هۆشیاری بێت


مەدەنیەکانی پارێزگای دێرەزووری سوری لە "دەوڵەتی ئیسلامی" (داعش) هەڵدێن بۆ کەمپی سەد لە پارێزگای حەسەکە. [خاوەنی وێنە: هێزەکانی سوریای دیموکرات]\nهەرچەندە "دەوڵەتی ئیسلامی" تەنیا پارچەیەکی بچوکی بەدەستەوە ماوە لەو خاکەی پێشتر لەژێر دەستیدا بوو، به‌ڵام خێزانێکی زۆری لە ژماردن نەهاتوو بەردەوام دەناڵێنن بە کاریگەریەکانی دوای داگیرکاریەکانیه‌وە.\nمحەمەد حەسۆ، کە كارمه‌ندێكی کۆمەك بەخشە، وتی دوای ئەوەی گروپەکە چەند ناوچەیەکی کۆنترۆڵکرد لە سوریا، بەتایبەتی لە پارێزگاکانی دێرەزوور و رەقە، زۆربەی دانیشتوانەکە هەڵهاتن.\nحەسۆ بە دیارونای وت داعش دوای ئەوەش کە لەو ناوچانەی کۆنترۆڵیکردبوون دەرکرا، وێرانەیەکی وای دوای خۆی بەجێهێشتووە تا ئێستاش رێگرە لە گەڕانەوەی ئاوارەکان.\nوتی شاری رەققە بووە بە کێڵگەیەکی مین و ئاماژەی بۆ ئەوە کرد كه‌زۆربەی گەڕەکەکان پڕن لە تەقەمەنی دەستکردكه گروپەکە بەر لە هەڵهاتنی چاندبوونی.\nحەسۆ وتی ئەوەش گەڕانەوەی ئاوارەکانی دواخستووە و زۆربەیان لە کەمپی ئاوارەکاندان.\nوتی: "خۆڵ و خاشاکی بینا رووخاوەکانی شەڕی دژی گروپەکە پێویستە لاببرێن لەگەڵ تەرمەکان، کە زۆربەیان لەژێر وێرانەی بیناکاندان."\nوتیشی ناوچەکانی دیکەی حەسەکە و دێرەزوور و رەققەش هەمان كێشەیان هەیە.\nداعش شوێنیکی گچکۆکەی دوورە دەستی بەدەستەوە ماوە لەسه‌ر رۆخی روباری فورات لەنزیك ئەلبو کەمال و چەند ناوچەیەکی دیکە لە بیابانی رۆژهەڵاتی سوریا لەسەر سنووری عێراق، هەرچەندەبەردەوام لەژێر هێرشدایە لەو ناوچانه‌شدا.\nمەیادە عەبود سەلمان، کە خەڵكی مەیادینە و ئێستا لە کەمپی ئاوارەکانی سەدە، بە دیارونای وت مێردەکەی سووربوو له‌سه‌ر هه‌ڵهاتن لە شارەکەیان دوای ئەوەی داعش شارەکەی گرت، چونکە ترسی گیانی خۆیان و دوو کەچەکەیانی هەبوو.\nوتی: "ئەوە دەزانرێت کە کچان گه‌نجینه‌یه‌كی پڕبه‌هان بۆ چەکدارانی گروپەکە و [زۆربەشیان] بەزۆر هاوسەرگیرییان پێدەکرێت لەگەڵ چەکدارەکاندا."\nوتیشی "قەدەرێکی تاریك" چاوەڕوانی کچەکانی دەکرد ئەگەر ئەو رووداوەیان بەسەردا بهاتایە.\nخاتوو مه‌یاده وتیشی خێزانەکەی نەیتوانی هیچ لەو کەلوپەلانە بفرۆشێت کە هەیانبوو بەرلەوەی هەڵبێن، چونکە ئەوە وایدەكرد هەوڵه‌كانی دەربازبوونیان ئاشکراببێت.\nبەرپرسێکی مانگی سووری کوردی لە عەفرین، ئازاد دودێکی، وتی ئه‌و سوریانه‌ی لە کەمپەکاندان "به‌دەست نەبوونی کۆمەكه‌وه دەناڵێنن"، ئەمەش لە کاتێکدایە چاوڕێن بگەڕێنەوە سەر ماڵ و حاڵیان.\nناوبراو بە دیارونای وت: "زۆربەی رێکخراوە مرۆییەکان رەتیانکردۆتەوە هاوکاری بنێرن لە ترسی مەترسی لەسەر ژیانی کارمەندەکانیان،" لەکاتێکدا دانیشتوانی کەمپەکە دەشناڵێنن به‌ده‌ست نەبوونی خزمەتگوزاریی تەندروستییه‌وه.\nوتی منداڵان و بەساڵاچوان و ئەوانەی نەخۆشی درێژخایەنیان هەیە لە مەترسی زۆردان و ئاماژەی بۆ ئەوەش کرد كه سەرباری کێشە تەندروستیەکان، رووبەڕووی "نەبوونی ئاو و کێشەی ئابوریش" بوونەتەوە.\nدودێکی وتی: "زۆربه‌ی دانیشتوانی ئه‌و ناوچانه‌ی داعش داگیریكردوون، لە کشتوکاڵ و ئاژەڵداریدا کاریانکردووە و هه‌ندێكیشیان کاری حکومییان هەبووە." ئاماژەی بۆ ئەوەش کرد کە سەرچاوەی سەرەکی بژێوی ژیانیان لەدەستداوە دوای هەڵهاتنیان لە گروپەکە.\nچالاکوانانی سوریا داوای هاوکاری دەکەن بۆ ئاوارە مەدەنییەکان\nهەزاران کەس هەڵهاتوون لە شەڕەکانی چەند رۆژی رابردوو، ئەوانەش کە تازه ئاوارە بوون رووبەڕووی رەوشی سەخت و کەمیی هاوکاری و بێشوێنی بوونەتەوە.


Actions له‌فۆتۆشۆپ چییه؟ Actions فه‌مانێكی زۆر گرنگه له فۆتۆشۆپ‌دا. كاره‌كه‌ی پاشه‌كه‌وتكردنی كاته و ڕزگارمان ده‌كات له‌دووباره‌كردنه‌وه‌ی ئه‌و هه‌نگاوانه‌ی كه ده‌مانه‌وێ چه‌ندین بار دووباره‌یان بكه‌ینه‌وه. ئه‌و هه‌نگاوانه‌مان بۆ تۆمارده‌كات و پاشان به كرته‌یه‌ک ده‌توانی هه‌موویان جێبه‌جێبكاته‌وه له‌سه‌ر وێنه‌یه‌كی دیكه. ئه‌م فه‌رمانه له پرۆگرامه‌كاندی دیكه‌ش دا هه‌ن بۆ نموونه له Microsoft Words دا به ناوی Macro هه‌یه.\nبۆ باشتر تێگه‌یشتن له كاری ئه‌م فه‌رمانه چه‌ند هه‌نگاوێكی ساكارم وه‌ک نموونه‌یه‌ک نووسیووه‌و پێكه‌وه جێبه‌جێی ده‌كه‌ین.\nتابڵۆی Actions ده‌كه‌وێته نێوه‌ڕاستی لای ڕاستی فۆتۆشۆپ‌ـه‌وه.\nئێستا ده‌ستده‌كه‌ین به دانانی چه‌ند كاریگه‌ریه‌كی ساكار له‌سه‌ر وێنه‌یه‌ک. وێنه‌یه‌ک ده‌كه‌ینه‌وه، پاشان دڵنیا ده‌بین كه Mode ـی RGB Color ـی هه‌یه، ئه‌گه‌ر نه، ده‌ڕۆین بۆ لیسته‌ی Image و پاشان له لیسته‌ی Mode دا RGB Color هه‌ڵده‌بژێرین.\nله‌سه‌ر تابڵۆی Actions دا كرته ده‌كه‌ینه سه‌ر ئه‌و هێما شینه‌ی ته‌نیشت Tool Presets، پاشان New Set ده‌كه‌ین بكه !\nناوێكی بۆ ده‌نووسین و OK ده‌كه‌ین.\nهه‌مان هه‌نگاو جێبه‌جێ ده‌كه‌ینه‌وه، به‌ڵام ئه‌مجاره‌یان New Action كرته ده‌كه‌ین، ناوێكی بۆ ده‌نووسین و پاشان Record كرته ده‌كه‌ین بۆ تۆماركردنی ئه‌و هه‌نگاو گۆڕانكاریانه‌ی كه به‌سه‌ر وێنه‌كه‌دا دێنین.\nبه‌و شێو‌ه ئێستا هه‌نگاوه‌كان یان گۆڕانكارییه‌كان تۆمار ده‌بن.\nله لیسته‌ی Image دا Adjustment ده‌ستنیشان ده‌كه‌ین و پاشان Hue/Saturation كرته ده‌كه‌ین = CTRL+U. له‌په‌نجه‌ره‌كه‌دا كه ده‌كرێته‌وه Colorize چالاك بكه‌و ڕه‌نگی وێنه‌كه بگۆڕه به ڕه‌نگێكی دیكه كه دیاربێت.\nمن لا‌ی خۆمه‌وه چه‌ند كاریگه‌ریه‌كی دیكه‌م له‌سه‌ر وێنه‌كه داناوه كه پێویست ناكات بیاننووسم، وه‌ک نووسین له‌سه‌ر وێنه، Storke. تۆش ئه‌گه‌ر پێت باشه ده‌توانی جێبه‌جێیان بكه‌یت.\nپاش ئه‌وه‌ی كه له‌كارگه‌ردانان و هه‌نگاو جێبه‌جێكردن ته‌واوبووین، ده‌چینه‌وه تابڵۆی Actions و له‌وێدا به‌م شێوه‌یه ده‌یبینین.\n5> ئه‌و كاریگه‌ریانه‌ی كه له‌سه‌ر وێنه‌كه دامانناون و لێره تۆماركراون.\n6> دووگمه‌ی تۆماركردن.\n7> دووگمه‌ی وه‌ستان.\nكرته‌ده‌كه‌ینه سه‌ر دووگمه‌ی وه‌ستان و تۆماركردن كۆتایی پێدێنین.\nكاریگه‌ریه‌كانی من له‌سه‌ر وێنه‌كه به‌م شێوه‌یه‌یه.\nئێستا وێنه‌یه‌كی نوێ ده‌كه‌ینه‌وه كه هیچ گاریگه‌ری له‌سه‌ر دانه‌نرابێت، له‌تابڵۆی Actions دا كرته ده‌كه‌ینه سه‌ر یه‌كه‌مین هه‌نگاو كه تۆماریكردووه، بۆ ئه‌وه‌ی له هه‌وه‌ڵه‌وه هه‌نگاوه‌كان جێبه‌جێ بكات، پاشان كرته ده‌كه‌ینه سه‌ر دووگمه‌ی لێدان بۆ دانانی كاریگه‌ریه‌كان له‌سه‌ر وێنه نوێكه.\nده‌بینین كه به‌و كرته‌یه چه‌ندین هه‌نگاومان جێبه‌جێكرد، و بۆمان ڕوون ده‌بێته‌وه كه Actions چه‌ند كاتمان بۆ پاشه‌كه‌وت ده‌كات.\nوێنه نوێكه‌ی من كه كاریگه‌ریه‌كانم له‌سه‌ری دانا به‌م شێوه‌یه ده‌رچوو.\nستایڵ دروستكردن، فۆتۆشۆپ.


تاریخ ایجاد در چهارشنبه, 04 اسفند 1395 17:22\nئیستا دەزانێ لە کوێ دەستی پێکرد، دەبێ هەر لەو شوێنەیش بە کۆتایی بگەیەنێ. مرۆڤ سەرەتا لە شوێنێکی بچوک دەژی و خەونی گەورە دەبینێ، پاشان شوێنەکە بۆ گەیشتن بە خەونە گەورەکە جێدێڵێ، ئەوسا دەزانێ خەونی گەورەی بینیوە چونکە لەو شوێنە بچوکە ژیاوە.\nبە دەورەوە، ئاپۆرای خەڵکی. ئەوانەی پێشەوە کە زۆربەیان دەگریان لەگەڵ ئەوانەی وا کەمێک لە دوواوە راوەستابوون و غەمگینانە سەریان دەکێشا بزانن چ خەبەرە، هەموو تامەزرۆی دیتنی ئەو چاڵە قووڵە بوون وا بەڵێن بوو تەرمەکە لەخۆبگرێ و بیشارێتەوە،... بۆ هەمیشە. مەلایەک بە مێزەری سپی بە سەریەوە و کتێبێک بە دەستیەوە، ئەویش راوەستابوو و چاوەڕوان بوو. بیری کردەوە بێگومان ئیستا لە دوواوەی ئەم خەڵکە لە ناو دارستانەکەدا کەسانێک هەن لێرە و لەوێ بە بێدەنگی و ئارامی دانیشتوون و رەنگە لە کاتێکدا بەردێک یان چیلکەیەکیان بە دەستەوەیە و لە خۆڵی بەردەمیان دەژەنن، بیرێکی قووڵ بردوونییەوە. سەری بەرزکردەوە. لە قووڵایی ئاسمانی خۆڵەمێشی، باڵندەیەک بەرزبەرز سوڕی دەخواردەوە و، دەفڕی. دوور دوور.\nهەستی کرد ئەم ساڵانەی دووایی، رووداوەکان زۆر خێرا روویان دەدا. گەلێک خێراتر لە جاران. وەک بڵێی دەستێک هەبوو کە پاڵی بە هەموو شتێکەوە دەنا. دەستێکی زل و زەلامی ئەوەندە گەورە کە وێناکردنەکەی دژوار بوو، بەڵام هەبوو. ئەو دەستە نەیدەهێشت هیچ شتێک راوەستێ، یاخود بە ئاستەم و بە هێواشی بڕوات. هیچ شتێک چیتر بەڵێن نەبوو بە سوڕی ئاسایی خۆی بسوڕێتەوە. دەستەکە پەلەی بوو و، تەنیا بۆخۆیشی دەیزانی بۆ ئەوەندە پەلەیەتی. تەنیا شتێک ئەم دەیزانی ئەوە بوو کە ئەم خێرایی و پەلەپەلە، مەرگەکانی زۆر کردبوو،... یەکجار زۆرتر. کاتەکانی ژیان ببوون بە ساتەکانی بەڕێکردنی مردووەکان. مردن وەک هەیکەلێکی زەبەلاح، شوێن و کاتی لە بوونی سێبەرئاسا و سارد و پۆڵایینی خۆی پڕکردبوو. بوون ئاوسابوو.\nلای ئەو ژیان بریتی بوو لە هێواشی و، مەرگیش، لە پەلە و لە خێرایی.\nئەوەی لە مردووەکان بەجێدەما چی بوو؟ لێوێکی تاڵی هەڵقرچاند و زۆر بە ئاسانی وێنەکە هاتە بەرچاوی: رەنگە سەعاتێک، کۆمەڵێک جل و بەرگ، گەر شانسی هەبایە چەند ئەسکناسێک، چەند کەس و کار، چەندین وێنەی رەش و سپی و رەنگاوڕەنگی رەنگ هەڵبزرکاو و،... سەرئەنجام ژوورێکی تەنیا. وێنای ژوورە تەنیاکە زیاتر لەوانی تر دایچڵەکاند. ژوورەکەی هێنایە بەرچاوی خۆی: دوو پەنجەرەی تەنیا کە ئیتر مردووەکە لێیەوە نەیدەڕوانییە دەرەوە، دیوارە کڕ و ماتەکان و ئەو بۆنەی کە بەجێمابوو، بۆنی جەستە و هەناسەی مردووەکە، کاتێک لە ژیاندا بوو.\nچەندە غەمگین ژیانی دەهاتە بەرچاو. دەستەکە، ژیانی غەمگین تر دەکرد لەوەی کە هەبوو.\nئیتر لە لای ئەو، خەیاڵ و خەونەکە هەمیشەییەکەی، لەو کاتەوەی لێی ترازابوو و لێی دوورکەوتبووەوە، بەتاڵ لە مانا وەک گیای پاییزی سیس هەڵگەرابوو، ئەو خەیاڵەی وا بە حەق یان ناحەق ساڵانی ساڵ لەناو مێشکیدا تەراتێنی بوو. شتێک کە بۆخۆیشی نازانێ بۆ. خەیاڵی "دەرکەوتنی ماڵەوە لە سەر پێچی کۆڵانەکە". ئەو خەیاڵەی پڕ بوو لە دڵەڕاوکێ، خۆشیی پڕ لە تامەزرۆیی و،... سەرئەنجام ئازار. بێقەرارییەک کە هەموو ژیانی دەکا بەو ساتە و بەس. لای ئەو دەکرێ یەک چرکە و یەک ساتەوەخت مانای هەموو ژیان دیاری بکا.\nوەک هەمیشە چاوەڕێی هاتنی دارمەیتەکە و تەرمەکە بوو. دەیزانی ئەوەندەی پێناچێ. جاری وایە درەنگ دەکەوێ، بەڵام هەر دەگا! هۆکارەکەی کەمتەرخەمی نیە، بەڵکو تەنیا وەهایە و بەس! نە کەس و کاری مردووەکە گلەیی لە مردووشۆرەکە دەکەن، نە مردووشۆرەکە بە جەستەی ساردی مردووەکە ئەوەندە هەستیارە کە بیەوێ زوو لێی قوتاربێ و، نە مجێورەکەیش ئەوەندە بۆ ژەمی خاوەن مردوو پەلەیەتی. هەموویان رێزی کات دەگرن. هەستدەکا لە هیچ شوێنێک بەقەدەر مزگەوت رێزی کات ناگیرێ. باشە بۆ لەوە پێش بیری لەمە نەکردبووە؟ لە مزگەوت وەک بڵێی هەموو شتێک رادەوەستێ. تەنیا شوێنی سەر رووی زەوی کە کات لەوێ ئۆقرە دەگرێ و دادەمرکێ. ئەو کە لە منداڵییەوە مزگەوت تەنیا ترسی پێبەخشیبوو، ئیستا بیری فەلسەفی تیادەجوڵلاند. بینایەکی خوڵقاوی دەستی مرۆڤ، رێک لەسەر زەوی خاکی، شوێنێک بۆ وێناکردنی رەوتێک کە لەخەیاڵ و لە بیردا قبوڵکردنەکەی موشکیلە، رەوتی "کۆتایی کات" یاخود "چەقینی کات". مزگەوت یارمەتی قبوڵکردنی دەدا. کاتێک سەیری منارە، حەوشە، حوجرە و کۆڵەکەکانی دەکەین، باوەڕدێنین کە کات لە ناویاندا بۆ هەمیشە ئۆقرە دەگرێ و دەبێ بە خشت و بەردیان. بەڵام نا، تەنانەت لەمەیش زیاتر،... مزگەوت خودی مردنی کاتە.\nهەندێ بنەماڵە حەزدەکەن تەرمەکە بە پیادە بێنن. لەسەر شانەکانیان هەڵیبگرن و دوواسوڕی شەقام و کۆڵانەکانیان پێبدەن. هەندێکیش بە ماشین دەیانهێنن. شتێک لە دەروونەوە پێی دەڵێ ئەمڕۆ تەرمەکە بە پیادە دێنن. درەنگ کەوتنەکە بەڵگەیەتی. چاوی لێیە، مەلا دانیشتووە و پاڵی بە داربەڕوویەکەوە داوە و باسی قیامەت بۆ ئەوانەی دەورووبەری دەکا. مەلا دەڵێ "خوای تەباڕەک و تەعالا مرۆڤی لە خاک دروستکرد چونکە خۆڵ تەنیا شتێکە نە دەڕزێ و نە بۆن دەگرێ. بەپێچەوانەوە بگرە رزیوەکانیش لەخۆدەگرێ و دەیانکاتەوە بە خۆی،... بە خاک. خاوێن خاوێن."\nمشتێک لە خۆڵی بەردەمی هەڵدەگرێ و لێی رادەمێنێ. "بۆ ناکرێ پێش مردن هەموومان بەم خۆڵە خاوێن بینەوە؟" بیری بێ کەڵکیی خاوێنیی دووای مردن، ئازاری دەدا. مرۆڤ هەموو ژیانی بە هیوای خاوێنی دەژی و کەچی نایگاتێ. سەری رادەوەشێنێ. "باشە خاوێنی چییە؟" سەیری مشتەخۆڵەکە دەکاتەوە کە ئێستاکە لە نێوان پەنجەکانییەوە هەڵدەوەرێتە خوارەوە. "خاوێنی، بەخۆڵبوونی دووای مردنە!" بزەیەکی تاڵ لێوەکانی دەتەنێتەوە. کتوپڕ بیرێکی سەیر بە مێشکی دا دێ "نا! خاوێنی، ساتەوەختی پێچی سەرکۆڵانەکەیە." بیرەکە ئەوەندە هەژێنەرە کە رادەبێتە سەر قاچەکانی. هەناسەیەکی قووڵ هەڵدەکێشێ و لە دەورووبەری ورد دەبێتەوە. خەنی لەوەی مانای خۆشبەختی دۆزیوەتەوە و تەنیا ئەوە لەناو ئەم ئاپۆرایەدا خاوەن و هەڵگری وەها مانایەکی گرینگ و بێ وێنەیە، لەخۆ بێ خۆی دەکا. نازانێ سوپاسی مەلاکە بکا، یان خاک یا خەونەکەی خۆی. بەڵام نا، راستییەکەی ئەوە بوو کە بیرەکە لە ئاکامی وێککەوتنی بەڕێکەوتی ئەم سیانە دروست ببوو. "هە هە هە، هۆکار هەرچی بێ با ببێ!"\nلەناکاو حەشیمەتەکە دەجوڵێ. هەموو سەیری خوارەوەی دارستانەکە دەکەن. ئەمیش لادەکاتەوە. ئەگەرچی دارەکان بەری دیمەنەکە دەگرن، بەڵام رەشایی حەشیمەتێک لە سنووری نێوان دارستان و دەرەوەی دارستان دەبینرێ، هەروەها ورتەورت و ئەو دەنگە تێکەڵاو و نادیارانەی کە پیشانی دەدەن مرۆڤ لە شوێنێک خەریکە بەرەو ئێرە دەجوڵێ،... گەلێک مرۆڤ. سەرئەنجام گەیشتن. ئاپۆرای دەوری گۆڕەکە کەمێک دەکشێتەوە. نیگاکان دەگوازرێنەوە. مەلا دەست لە قسەکردن بۆ ئەوانەی دەورووبەری هەڵدەگرێ. دەنگ، دارستان دەجوڵێنێ.\nخەیاڵی ساتەوەختی پێچی سەرکۆڵانەکە دەیباتەوە. کۆڵانەکەی جوان لەبیرە. ئەگەر نەگۆڕابێ بە دەستی چەپدا دەرگایەکی لە دار و تەنەکە چێکراو و بە دەستی راستدا دەرگایەکی ئاسنینی رەنگ سەوز، کە لاولاوەکانی ژەنگیان هەڵێناوە. لەسەر بانی دەرگا تەنەکەکە هەمیشە پۆلێک کۆتری لێبوو. دەنگی گمەی کۆترە نێرەکان لە کاتی تێپەڕیندا دەهاتنە گوێ. ئاسمانی شین، بۆنی خاک، 'با' کە رێک لەوێدا لوولی دەخوارد و نەرمە تۆزێکی بەرپادەکرد، خوێندنی کەڵەشێرەکان کە بە سەر بانەکاندا تێدەپەڕی و سەرئەنجام هەناسەی دیوار کە لە بن میچەکاندا زەردەواڵەکان خۆیان تیا حەشاردەدا. بزەیەک گرتی. خۆی کەمێک کێشایەوە. بەیانی و نیوەڕۆ و ئێوارە، ئەوێ جۆرێکی تر بوو. تام و بۆنێكی جیاواز و تایبەت. یەک کۆڵان، کەچی بزوێنەری سێ هەست و سێ خەیاڵ. لە بیری دێت کە هەمیشە بۆ وەسفکردنی ئەم سێ هەست و سێ خەیاڵە یەکجار کێشەی هەبوو. ئەسڵەن سیان بوون؟ نا، سیان نەبوون. بێ ئەژمار بوون. ئەوەندە بێ ئەژمار کە ناتوانێ وێنای بکات. کە لە سەر کۆڵانەکەیش بە ئاستەم دەترازا، ئەو سەر دەردەکەوت. خانووەکە! چوار پەنجەرە بە دەرگایەکەوە کە بە سەر کۆڵاندا دەیانڕوانی. گەشترین و جوانترین دیمەنی دونیا! پێی سەیرە، لای ئەو کە هەمیشە شتە هەر گەورەکانی دونیا سەرنجی راکێشابوون، کتوپڕ شتێکی ئەوەندە بچوک ببێتەوە بە خاوەن مانایەکی ئەوەندە گەورە. ئەو لە گەورەکانەوە بایدابووەوە سەر بچووکەکان. بەڵام،... بەڵام بچوک؟ هەڵوێستەی کرد. نا بە هیچ جۆرێک بچوک نەبوو. ئەو تەنیا سەردەمانێک لەبیری کردبوو و بەس. ئەگینا قەت بچوک نەبووە. مەگەر دەکرێ شوێنێک کە لێی دەپشکوێی بچوک بێت؟ بەم فکرانەوە کەمێک ئارام بووەوە. ئیستا دەزانێ کە خەیاڵ دەتوانێ زۆر شت بە ناحەق بسڕێتەوە، ئەگەرچی لەراستیدا ناسڕێنەوە و رۆژێک لە رۆژەکان دەگەڕێنەوە. ئیستا دەزانێ مرۆڤ بریتییە لەو کاتەوەی لە دایک دەبێ هەتا ئەو کاتەی گەردوون جێ دێڵێ. نێوان ئەم دوو جەمسەرەیە، بە چاک و بە خراپ، دەبێ بە تۆ بە من و بە ئەو.\nحەشیمەتەکە نزیکتر دەکەوێتەوە. دارمەیتەکە بێ ئۆقرە بەسەر سەرانەوە هەڵبەزدابەزیەتی. سەرەوژووری و بەرز و نزمیی رێگا جاری وایە وەک پاپۆڕی ناو دەریای تۆفانی لێدەکا. جەماعەتێک لێرەوە بەرەوپیری حەشیمەتەکە دادەگەڕێن. شەڕی وەرگرتنی خێریانە. گەر ئەوانیش بتوانن چەند هەنگاوێک مەیتەکە هەڵبگرن، ئەوا هەنگاوێک لە رەحمی خودا و لە بەهەشت نزیکتر دەبنەوە.\nگەر ئەمجارە لەم گۆڕە نەجاتی بێت، بێگومان دەزانێ دەبێ چی بکا. ئەگەرچی بیرەکە بە تەواوی لە مێشکیدا گەڵاڵە نەکراوە، بەڵام دڵنیایە لەوەی هەر لێرە لێبووەوە، ئەوا بەرنامەکە بە هەموو وردەکارییەکانیەوە دێنە بەرچاوی. ئیستا دەزانێ کە گەورەترین خەونەکانی جیهانیش بە بێ کۆڵانەکە و بە بێ ئەو خانووە چەند بێ مانان. ئیستا دەزانێ لە کوێ دەستی پێکرد، دەبێ هەر لەو شوێنەیش بە کۆتایی بگەیەنێ. مرۆڤ سەرەتا لە شوێنێکی بچوک دەژی و خەونی گەورە دەبینێ، پاشان شوێنەکە بۆ گەیشتن بە خەونە گەورەکە جێدێڵێ، ئەوسا دەزانێ خەونی گەورەی بینیوە چونکە لەو شوێنە بچوکە ژیاوە.\nئاپۆراکە گەیشتووەتە سەر گۆڕەکە. دەنگی هەنسکە هەنسک و هاوارکردنەکان لە ناو درەختەکاندا پەنگدەخواتەوە. خەڵکەکە بە پشتوێن، بە پەڕۆ و دەستماڵ ئارەقەی ناوچاوان و دەوری ملیان دەسڕن. جگە لەو چەندین کەسەی بە دەوری دارمەیتەکەوەن، جەماعەت بە شوێن سێبەری درەختەکاندا پرش و بڵاو دەبنەوە. سەیری کاتژمێرەکەی دەکا. سەعات چواری دووانیوەڕۆیە.\nئەم کە قەت حەزی نەکردووە لە کاتی ناشتنی تەرمەکاندا لە نزیک گۆڕەکە بێت، ئەمجارە را دەگۆڕێ و هەڵدەستێ و حەشیمەتەکە دڕپێدەدا و جێگای خۆی لە نزیکترین شوێندا دەکاتەوە. قەیچێکە! گەر قەرارە ئەمە دوواجار بێت، با بۆ جارێکیش بێت لە نزیکەوە شتەکە ببینێت. خەیاڵ و وێنای پێچی سەرکۆڵانەکە ئەوەندە لە زەین و دەروونیدا بەهێز و زیندووە کە هەموو شتێکی تر کتوپڕ بێ مانا دەبێ. مەلا لە خەڵکەکە داوا دەکا بکشێنەوەو زیاتر دەرفەت بۆ ئەو کەسانە بڕەخسێنن کە دەبێ مەیتەکە بنێژن. لەم هەراهەرایەدا چەند درشتەکلو تلۆردەبنەوە ناو گۆڕەکە. ئاگای لێیە، مێروولەکان لە خۆشیی خاکی تازە وەرددراو، شێتانە دێن و دەچن. لای مێروولەکان هەموو شتێ چەند سروشت ئاسایە.\nبەڵام راوەستن! ئەوە چییە لە دارمەیتەکە دەریدێنن؟ ئەوە چییە نە کفنی هەیە و نە وەک مرۆڤی بێ گیان راکشاوە؟ باوەڕناکا. مەلا هاواردەکا کە هەموو شتێ لەم دونیایەدا دەمرێ،... هەموو شتێ. دەڵێ کە تەنیا خودا دەمێنێتەوە و بەس، تەنیا ئەو ئەزەلی و ئەبەدییە! مەلا هاواردەکا کە مرۆڤ نابێ لە مردن سەری سوڕبمێنێ و بسڵەمێتەوە، چونکە هیچ شتێک بەقەدەر مردن حەق نیە!\nئەم باوەڕناکا،... باوەڕناکا لە دووای ئەو هەموو ساڵە لێرە و بەم شێوەیە ئەوێ ببینێتەوە. ئەوێیەک وەک خۆی. بە بێ هیچ گۆڕانێک. باشە لەکەیەوە ئەمە بووە بە رەسم کە هەموو شتێ بنێژرێ؟ مەگەر بەڵێن نەبوو تەنیا مرۆڤ بمرێ و بنێژرێ؟ مەگەر بەڵێن نەبوو ئەو شوێنانە بمێننەوە؟\nباوەڕناکا. مەلا بەدەست نەفەرێک لادەدا. لەناو خەڵکەکەدا کەس ناگری. تەنیا تەرمی دونیا، کە نە برای هەیە، نە خوشک، نە دایک و باوک و نە هیچ کەس وکارێک. تەنانەت کەسەکانی ناو خانووی پشت دەرگا تەنەکەکە و دەرگا ئاسنینەکەیش کە رێک لەسەر لێواری قەبرەکە راوەستاون، ناگرین. هەمووان تەنیا بێدەنگن، بەو دەستانەوە شۆڕشۆڕ بە لاشانیانەوە بەربوونەتەوە. هەموو لێرەن بۆ ئەوەی نەڵێن تەرمێک بە بێ رێز و بە تەنیایی نێژرا. لێرەن تەنیا بۆ ئەوەی ئەرکێکیان بەجێ هێنابێ. بۆ ئەوەی تاوانێک لەخۆیان دووربخەنەوە و بەس. هەر ئەوەندە.\nتەرمی 'پێچی سەرکۆڵانەکە' بە ئارامی خزێنرایە ناو گۆڕەکەوە. دووکەڵی تووتن و پەڕەی گۆڕهەڵکەنەکە لەناو چاڵەکەوە بەرەو حەوا پێچ و لوول دەخوا. هاواردەکا کە بە ئارامی راپێچی خوارەوەی بکەن،... زۆر بە ئارامی.\nئەم سەرهەڵدێنێ و سەیری رووبەڕووی خۆی دەکا. هەتا چاو کار دەکا سروشتە راکشاوە. دەنگێک کە رەنگە لە کەسێکی پشت سەرییەوە بێت، دەڵێ خۆشی لەخۆم کە کۆڵانم تەنیا بۆ میزکردن دەویست! باڵندەکەیش لە قووڵایی ئاسمان ون بووە.\nدیمەنی خانووەکە کاڵ و کاڵتر دەبێتەوە. هەمیشە وەها بووە. کە شوێنێک نەمینێ لێیەوە بڕوانی، وەها دەبێ.\nکتوپڕ هەموو شتێ چەند بۆنی خۆڵ دەگرێ، بۆنی خۆڵ دەبێ بە تەنیا بۆنی دونیا،... بە هەموو شتێک!


گەشتێک بۆ سەیرانگاکانى بادینان – KURDISH GUIDE\nگەشتێک بۆ سەیرانگاکانى بادینان\nماڵپەرەکەمان هەستا بە سازدانى گەشتێک بۆ پارێزگاکانى هەرێمى کوردستان و سەردانکردنى شوێنەوارە مێژوویەکان و هاوینەهەوارەکان کە بە ڕاستى خاوەنى چەندەها هاوینە هەوار و شوێنەوارى مێژوویى جوانە، بەڵام ئەوەى جێى سەرنجى ماڵپەرى ڕێبەرى کوردى بوو بینینى پیسى و خۆڵ و خاشاکێکى زۆر بوو لە هاوینە هەوارەکان کە بەهۆى فڕێدانى پاشماوەى خواردن و خواردنەوەکانى گەشتیارانەوە لە هەموو سەیرانگاکان کۆبوبوەوە و تابلۆیەکى ناشرینى لەو جێگایانەدا دروست کردبوو کە بە ڕاستى جێگاى داخە.\nلەبەر ئەوە داوا لە هەر گەشتیارێکى بەڕێز ئەکەین کە پاک و خاوێنى ئەو هاوینە هەوار و سەیرانگایانە ڕابگرن لەکاتى گەشتکردنیان بۆیان تــــاوەکو سیحرى جوانى و سەرنجراکێشى ئەو شوێنانە بە پاشماوەى خواردن و خواردنەوەکانیان نەشێوێنن و جێگاکانى حەوانەى خۆیان و هاوڵاتیان وێران نەکەن بە دەستى خۆیان.\nئێمە وەکو ماڵپەرى ڕێبەرى کوردى مەبەستمان لەوەیە بەیەکەوە ئاگادارى خاک و نیشتمانى خۆمان، چونکە ئەگەر ئێمە خۆمان ڕێز لە خاک و نیشتمانمان نەگرین، ئەى کێ ڕێزى دەگرێت، بە تایبەتیش ئەو گەشتیارانەى لە ناوەڕاست و باشوورى عێراق ئەمڕۆ لە ناوچە گەشتیارەکانى کوردستانى ئێمە گەشت دەکەن چ باکیان پێیەتى خاوێن و جوان بمێنێتەوە یان نا.\nبــــا پێکەوە نەوەکانمان لەسەر ئەوە پەروەردە بکەین کە هیچ جۆرە خۆڵ و خاشاکێک فڕىِ نەدەینە سەر ئەو دەشت و هەرد و کێوە زیندووانە و بەدەستى خۆمان لە دەستى خۆمانى نەدەینخواردنەوەکانیان نەشێوێنن و جێگاکانى حەوانەى خۆیان و هاوڵاتیان وێران نەکەن بە دەستى خۆیان.\nليره دانابى وينه ى كوردستان ناشرين كريت به لكو نامه يه ك بيت بو با را ستنى سروشتى كوردستان له لايه ن هاوولاتيانى كوردستان به كشتى و حكومه تى هه ريمى كوردستان به تا يبه تى. ئه م ديمه نه ى ده يبينن به شيكه له سه يرانكاكانى كوردستان كه جوان ني يه هه مووى بيشان بدريت. بيويسته حكومه ت باج له كه شتيارى ده ره كى وه ركيت بو باكزكردنه وه يان وه هه موو هاوولاتيه كى كورديش رينماى باك و خاوينى سه يرانكاكان بكات.\nلەگەڵ ڕێزى ماڵپەرى ڕێبەرى کوردى\nمۆزەخانەى [ دهۆک ]ى نیشتمانى


You are at:Home»تەوەر»هەواڵ»تایبه‌ت»ئه‌نجوومه‌نه باڵاكه‌ى رۆژئاواى كوردستان رووبه‌ڕووى ره‌خنه ده‌بێته‌وه\nBy nuche.net on\t 2020/09/23 تایبه‌ت, کوردستان, گرنگ\nئەسعەد مورادی: تایبەت بو نوچەنێت\nبه‌رپرسی پارتێكى رۆژئاواى كوردستان ره‌خنه له‌و ئه‌نجوومه‌نه ده‌گرێت كه پارته سیاسییه‌كانى رۆژئاواى كوردستان به نیازن دروستى بكه‌ن و ده‌ڵێ، دوو لایه‌نى سه‌ره‌كى ئه‌ندامانى ئه‌نجوومه‌نه‌كه‌یان له نێوان خۆیان دابه‌شكردووه، ده‌رفه‌تیان به ئه‌ندامانى سه‌ربه‌خۆ نه‌داوه.\nلە لێدوانێکی تایبەت بە نوچەنێت، مەحموود محەمەد ئەندامی مەکتەبی سیاسی پارتی یەکێتی دیموکراتی کورد لە سوریا، لەبارەی پێکهێنانی ئەنجومەنی باڵای کورد لە رۆژئاوای کوردستان ده‌ڵێ، “هەر شێوەی دەستپێکی ئەو ئەنجومەنە هەڵە بوو چونکە ئەنەکەسە و تەڤدەم بە نهێنی کۆبوونەتەوە، بۆیه ئێمە تێبینی زۆرمان لەسەر ئه‌م پرۆژه سیاسییه هەیە”.\nیه‌كێك له‌و تێبییانه‌ى مه‌حموود محه‌مه‌د هه‌یه‌تى، له‌سه‌ر چۆنیه‌تى ئه‌ندامانى ئه‌نجوومه‌نه باڵاكه‌یه، ئه‌و ده‌ڵێ، ” ئه‌وان دەڵێن تەڤدەم (١٦ کەس)٤٠% و ئەنەکەسەش (١٦)٤٠% ئەو ٢٠% (٨ کەس) دیکە پێکبێت لە کەسانی سەربەخۆ، بەڵام لە کردەوەدا لە ناوخۆیاندا سه‌ربه‌خۆكانیان دابه‌شكردووه ١٠% (٤ کەس) بە ١٠% (٤ کەس) دابەشیان کردووە، کە هەر بووەتەوە ٥٠% بە ٥٠%.


حدك: دوو سیخوڕ كە رۆڵیان هەبووە لەمووشەكبارانكردنی قەڵای دیموكرات دەستگیركران – سنور میدیا\nحدك: دوو سیخوڕ كە رۆڵیان هەبووە لەمووشەكبارانكردنی قەڵای دیموكرات دەستگیركران\nژمارەی بینین: 597\nدەفتەری سیاسیی حیزبی دیموكراتی كوردستان (حدك) دەستگیركردنی دووكەس ” دوو سیخوڕ”ی راگەیاند كە رۆڵیان هەبووە لە مووشەكبارانكردنی قەڵای دیموكرات لە كۆیە كەگیانلەدەستدان و برینداربوونی ژمارەیەك كادری حزبەكەی لێكەوتەوە.\nرۆژی 8-9-2018، كۆبوونەوەی كۆمیتەی ناوەندی حیزبی دیموكراتی كوردستانی لە كۆیە لەلایەن ئێران مووشەكباران كرا و بەهۆیەوە 16 كەس كە 6 كەسیان ئەندامی سەركردایەتیی حدك بوون گیانیان لەدەستدا.\nئەمڕۆ سێشەممە دەفتەری سیاسیی حیزبی دیموكراتی كوردستان (حدك) راگەیەندراوێكی بڵاوكردەوە، كە تیایدا ئاماژە بەوەكراوە: ” كۆمیتەی ئەمنییەتی حیزبی دیموكراتی كوردستان پاش ماوەیەك توانی دوو كەس لە مۆرە بەكرێگیراوەكانی كۆماری ئیسلامی كە توانیبوویان خۆیان بخزێننە نێو ریزی پێشمەرگەكانی حیزب، دەستگیربكات.”\nحیزبی دیموكراتی كوردستان (حدك) ناوی ئەو دوو كەسەی بڵاوكردووەتەوە كە “دانیان بە كارە سیخوڕییەكەیان ناوە” و دەشڵێت ” ئەو دوو كەسە ناویان “(كەیوان (سۆران) فەیزی) و (فەراز سەڵەواتی) كە خەڵكی سنەن.”\nلە بەشێكی دیكەی راگەیەندراوەكەدا حدك داوایەك ئاراستەی دەستەی دادوەریی هەرێمی كوردستان دەكات و ئاماژە بەوەدراوە “چاوەڕوانین كە دەزگای دادوەریی هەرێمی كوردستان بە سەرنجدان بە باری قورسی تاوانەكە و دانپێدانانی تاوانباران حوكم لەسەر ئەم دۆسیەیە بدات، وێڕای ریسواكردنی كۆماری ئیسلامیی ئێران، تاوانباران بە سزای ئەو جینایەتە سامناكەی بە هاریكاریی ئەوان بەڕێوەچووە بگەیێنێت.”


کورتەیەك لەسەر مێژووی ئاڵا – History Of Kurdistan\nHome / بەشی مێژووی كورد / کورتەیەك لەسەر مێژووی ئاڵا\nزريان احمد 2016-12-18\tبەشی مێژووی كورد, مێژووی نوێ و هاوچه‌رخی كورد لێدوان نووسین ناچالاککراوە لە کورتەیەك لەسەر مێژووی ئاڵا 4,152 Views\nوەک دەزانن مرۆڤ بۆنەوەرێکی کۆمەڵایەتییەوە، هەر لە مێژە تا ئێستا بە کۆمەڵ ژیانیان بردۆتە سەرو هەمیشە پێکەوە ژیاون. هەر گرۆپێک لە مرۆڤ هەمیشە قەلەمڕەوی تایبەت بە خۆیانیان دیارکردوەوە، جاروباریش بۆ پەرەپێدان بە جوغرافیا\nو ژینگەی خۆیان و بەدەست هێنانی پێداویستیەکانی ژیان هێرشیان کردۆتە سەریەکترو جەنگ‌و شەڕەکانیش بەشێکی جیانەکراوەیە لە رەوتی مێژووی گەلان. هەربۆیە هەر قەبیلەوعەشێرەیەک بۆ پێشاندان و پێناسەی خۆی چ لەسەر شوێنی نیشتەجێ بوونی وچ لە کاتی شەڕەوپێکدادانەکان هێمایەکی لە خوی بە ناوی ئاڵا هەڵکردووە.\nوەک لەبەڵگە مێژووییەکاندا هەیە تەمەنی سازکردن وهەڵکردنی ئاڵا دەگەڕێتەوە بۆ٤٠٠٠) ساڵ لەمەو پێش، بۆ یەکەمجار هەر لە میزۆپۆتامیا واتە کوردستانی ئەمرۆ، ئاڵا هەڵدراوە و هەروەها لە خاکی ئێرانیش ئەمپیراتۆرییەکان هەرکام خاوەنی هێمای تایبەت بە خۆ بوون. لە سەرەتا شارستانیەتی سۆمرییەکان‌و ئاسۆرییەکان ومیدیاکان، ئاڵایەک وەکوو نێشانەیەک لە دەسەلاتداریەتی هەڵداوەو دواتریش لە ئێران هەخامنشیەکان، ساسانیەکانیش بە هەمان شێوە.\nمیسرییەکانی کۆن‌و ئیمپراتۆریرکانی چین و ژاپۆنیش مێژووێکی دووریان هەیە لە هەڵکردنی ئاڵا.\nبە پێی زانستی ئاڵاناسین Vexillology تەواویی رەنگ و نیشانەکانی ئاڵا چ لە ئێستا چ لەکۆن هەڵگری باری مانایی تایبەتن و زۆربەی هەرەزۆری ئاڵاکان چۆنکە هەڵقوڵاویی مێژووی هەر گەڵیکەو بۆتە پێناسەی ئەوان لە دونیا هەربۆیە وەکوو هێمایەکی نەتەوەیی چاوی لێکراوەو رێزی لێگیراوە. ئەوەندە جێگای بایەخە کە لە رابردوو لە کاتی شەڕەکان ئەرکی سەرشانی یەک لە پاڵوانە بوێرەکان هەڵگرتنی ئاڵاکە بووە، لە کۆتایی شەڕەکە بە نێشانەی سەرکەوتن لەسەر خاکی خۆیان لە کاتی بەرگریی یان لەسەرخاکی لایەنی بەرامبەر بە مانای سەرکەوتن و فتح دوای داگرتنی ئاڵای ئەو وڵاتە ئاڵای خۆیانیان دادەکوتا.\nهەرلەمێژە ئاڵاکان لە باری رەنگ و نێشانەکانەوە لە گەڵ یەک جیاوازییان هەبووە و هەر هۆزودەسەڵاتێک رەنگ و نیشانەیەکی بۆ ناساندنی خۆی دەست نیشان کردووە. زۆرێک لە ئاڵاکان لە نیشانەکانی سرۆشت وەکوو، خۆرو مانگ وباڵدارو ئەستێرە ودارو گوڵ و…هتد) پێکهاتوون. هەر بە گوێرەی زانستی ئاڵا ناسین هەر رەنگ و نیشانەیەک لە نێو ئاڵا هەڵگری باری مانایی تایبەت و باس لە باوه‌ڕو رووداوەکان ومێژووی ئەو وڵاتە دەکات! ئاڵا هەروەکوو زۆر شتی دیکە رەوتێکی تەکاموولی بەخۆیەوە بینیوە . ئاڵاکانی سەردەمی کۆن لە پەڕی باڵندەکان یان لە پارچە ئاسنێک یا لە مۆی ئاژەڵەکان سازکراون. هەرکام لە رەنگەکانی ئاڵاکانی ئەمرۆکە مانای خۆیانیان هەیە بۆ نموونە\nرەنگی سوور (ئازایی، خوین ڕژان لە شەڕ، هێز و یەکسانی)\nرەنگی سپی (ئارامی، ئاگربەست، ئاشتی)\nرەنگی زەرد (ئاگر، وریایی، درەوشانەوە، رووناکی)\nرەنگی رەش ( مەرگ، پرسە، نەمری)\nرەنگی شین (ئاوەدانی، ئاو، ئازادی)\nرەنگی سەوز(لاویەتی، وڵات، پاراستن و سەوزایی)\nکۆنترین ئاڵای سەردەمی سۆمرییەکان لە جینسی «برۆنز» دروست کراوە که به هۆی ئه‌وه‌ی لە دوورەوە لە بەر تیشکی هەتاودا بدرەوشێ. هەر بە پێی ئەم ئاڵا دوور لە راستیی نیە کە واتای ناوی «درفش» کە لە ئێرانی کۆن بە ئاڵا گوتراوە ریشەی و بنچینەی ئەم وشە کە «درەوش» و درەوشانەوە ڕا، هاتبێت کە وشەیەکە بە بنەڕەت کوردییە. هەروەها ئەگەر هێندێک لە وشەی «پرچم»یش بکۆڵینەوە تێدەگەین کە ئەویش زاراڤەیەک لە زمانی زاگروس نشینەکانە. کە لە «بەر» واتە پێش وبەر +چەم،، پێکهاتووە.\nئەوەی کە ئێستاکە پێ دەگوترێت ئاڵای نەتەوەیی لە جیهان ونزیک بە ١٩٥ وڵات ئاڵایە ناسراویان هەیە. کۆنترین ئاڵای نیشتمانی هی وڵاتی «دانیماڕکە» کە ساڵی١٢١٩دروست کراوە. بەسەرهاتی سازکردن وهەڵکردنی ئاڵای هەر وڵاتێک خاوەنی مێژووێکی دوورو درێژە کە لێرەو بە بۆنەی ٢٩سەرماوەز وەک ناوزەد کردنی ئەمرۆژە بە ناوی رۆژی ئاڵای کوردستان ئاوڕێکی کورت لە مێژووی ئاڵای کورد بەگشتی دەدەینەوە.\n_ئاڵای ئیمپراتۆری مادەکان\nڵێکۆڵینە میژووییەکان دەرخەری ئەوەیە کە سەرجەم هۆزوخێڵەکانی کۆنی میزۆپوتامیا خاوەنی ئاڵا بوون، بە تایبەت دەوڵەتی ماد کە ٧٠٠ساڵ پێش زایین دامەزرابوو و لە کاتی شکست دانی ئاسورییەکان ئاڵای تایبەت بە خۆیایان هەڵکردوە کە دەگوترێت لە سێ هێڵی سوورو زەردو سەوز پێک‌هاتبوو هەرچەند تا ئێستا بەڵگەیەکی به‌هێز ئەمەیەی پشت راست نەکردوتەوە.\n_ئاڵای دەوڵەتی ئەییوبیەکان\n_ئاڵای دەوڵەتی زەند کە لەساڵی (1750-1794) دەسەڵاتی ئێرانیان بەدەستەوە هەبوو ئاڵای تایبەت بە خۆیانیان هەبووە.\n_ئاڵای میرنشینەکانی کوردستان (شەدادی، مەروانی، بابان، ئەردەڵان، بێدلیس، سۆران، هەکاری، بادینان، لوری گەورە، لوری بچووک، حەسەنکێف، بۆتان….هتد)\n_ئاڵای راپەرینی قۆچگیری ١٩٢١\n_ئاڵای حکوومەتی کوردستانی خواروو١٩٢٢(شێخ مەحمودی حەفید)\n_ئاڵای راپەرینەکەی ئاگری١٩٢٩-١٩٣٠\n_ئاڵای کۆماری کوردستان لە رۆژهەڵاتی کوردستان ١٩٤٦\nئێستا تەنیا ئالایەک کە بە ناوی کوردستان واتە حکوومەتی هەرێمی کوردستان لە عێراقی فیدراڵ‌دا بە فەرمی ناسراوە بەسەرهاتێکی دوورودرێژی هەیە و بێجگە باری مانایی رەنگەکان کە باسمان کرد وەکوو ئاڵا لە پارچەکانی کوردستان تەمەنی زیاتر لە ٩٠ساڵی هەیە هەر لە ساڵی ١٩١٩ لە سەردەستی چەندین رێکخراوە وشۆرشی کوردیی هەڵکراوە، تادەگاتە (کۆمەڵەی ژێکاف١٩٤٢زایینی) لە شاری مەهاباد کە لە بۆنه و یادەکان دا هەمان ئاڵایان هەڵکردوە . بەڵام بە هێندیک دەستکارییەوه ئەم ئاڵایه لە ساڵی١٩٤٦زایینی وەکوو ئاڵای کۆماری کوردستان بەرەسمی دەناسرێت ولەسەربانی سەرجەم دامودەزگاکانی ئەوکات هەڵدەکرێت. دوای رووخانی کۆماری کوردستان لە ساڵی ٢٠٠٠ بەم لاوە ئەم ئاڵایە کە لە سێ هێڵی (سوورو سپی وسەوز+ خۆرەتاوێک لە ناوەڕاست) پێکهاتوە لایەن زۆربەی هەرزۆی رێکخراوەکانی هەر چوار پارچەی کوردستان بە ئاڵای گەلی کورد ناسراوەو پەسەند کراوە.\nماڵپەڕی کتێبخانەی کوردی ئەوین\nسایتی ئاڵای کوردستان\nPrevious مێژووی ئاڵا و ئاڵای کوردستان\nNext ئاسه‌وارێکی ۷۰۰ ساڵه‌ی کوردی دۆزرایه‌وه\nسیابەند و خەجێ کەی ژیاون؟


ئایە د.زاکیرنایک ۲٥ هەلە دەکا لە ٥ خولەکا – گروپی زاکیر\nئیعجاز, فەرموودە و سونەت\nئایا قورئان له شعری "إمرؤ القيس" وه‌رگیراوه؟؟؟\nئایە د.زاکیرنایک ۲٥ هەلە دەکا لە ٥ خولەکا\nماوەیەکی زۆر نییە کە بڕێکی کەم لە موسوڵمانان و بێباوەڕانی کوردیش بەگشتی ئیدیعای ئەوە دەکەن کە گوایە لە ڤیدیۆیەکدا دکتۆر زاکیر نایک ٢٥ هەڵەی کردووە کە ئەم ڤیدیۆیە لەلایەن بانگخوازێکی دینی مەسیحییەوە کە خۆی وەک موسوڵمان دەردەخات بڵاوکراوەتەوە لەبەر ئەو مەترسییە گەورەیەی د.زاکیر نایک دروستی کردووە بۆ سەریان، کێشەکە لێرەدا ئەوەیە ئەو ڤیدیۆ ٥ ساڵ لەمەوبەر بڵاو کراوەتەوە بەڵام دیارە بێباوەڕان وەک پیشەی هەمیشەییان چەندین ساڵ دواتر مەعلوماتیان پێدەگات وەک چەندین جار دەبینین ڕەخنە گەلێک دەگرن کە هەزار ساڵ پێش ئێستە گیراون و هەرئەوکاتیش وەڵامی ڕەخنەکە دراوەتەوە. بێباوەڕان هەمیشە قسە و ڤیدیۆی ئەم و ئەو کۆپی دەکەن و بێ لێکۆڵینەوە فیشەک بە تاریکییەوە دەنێن.\nئێمە لێرەدا نامانەوێت بەرگری لە د.زاکیر نایک بکەین وە خۆشمان بە مەحامی ئەو نازانین وە دڵنیاشین کە هەڵەی کردووەو هەڵەش دەکات ئەوە پێویست بە بەڵگەناکات چونکە ئەویش وەک هەموو تاکێک لە ئێمە مرۆڤە تەنها ئەوەیە بە جوهدی خۆی توانیویەتی زانیارییەکی زۆر کۆبکاتەوە تا ئەوەی کە ئێستا بە کۆمپیوتەرەکەی ئیسلام ناسراوە.\nجا لێرە با ئێمە بزانین ئایا هەر بەڕاست ٢٥ هەڵە دەکات لە پێنج خولەکدا!؟\n١- د.زاکیر نایک دەڵێت: “چاڕلس داروین” گەشتی کرد بۆ دوورگەیەک بەناوی “کالاترۆپس”.\nکابرای مەسیحی دەڵێت: هیچ دورگەیەک نییە بەناوی” گالاترۆپس” بەڵکو ئەو دورگە “گاڵاپەگس”.\n#وەڵاممان: (بەڵێ ئەمە یەکەم هەڵەی د.زاکیر نایکە) بەڵام ئایا ئەوە ئاشکرانییە کە زمانی هیندییەکی وەک دکتۆر زاکیر کە هەر لە ڕاستیشدا کێشە لە زاریدایە چاوەڕوانی لیدەکرێت کە هەڵەی لەفزی لەو جۆرە بکات.\n٢- د.زاکیر نایک دەڵێت: “داروین” هەندێ باڵندەی جیاوازی دۆزییەوە کە لەناو ناوچە تایبەتەکانی خۆیادا”نیچس-Niches” کە تێیدا دەژیان دەنوکیان دەدا.\nکابرای مەسیحی دەڵێت: نەخێر داروین باڵندەی بینی کە لەناو ناوچەی تایبەتەکانی خۆیان دەژیان.\n#وەڵاممان: بڕۆ کتێبی “اصل الانواع” ی چارلس داروین بخوێنەوە بزانە باڵندەکان چییان دەکرد ؟ تۆ بڵێی بێ دەنوکدان هێلانەو خۆراکیان دەستخستبێت !!!!؟؟؟ ئەوەی داوروین لە باڵندەکاندا تێبینی کرد بەکارهێنانی دەنوکیان بوو بە پێی شوێن خۆراکەکانی خۆیان “نیچس-Niches” جا لێرەدا ئایا د.زاکیر هەڵەیە یان کابرای مەسیحی !!!!\n٣- د.زاکیر نایک دەڵێت: داورین تێبینی کرد کە دەنوکی باڵندەکان درێژ یاخود کورت ببونەوە بە پێی ناوچەکە “نیچس-Niches”.\nکابرای مەسیحی دەڵێت: نا ڕەنگیشیان فەرقی کردبوو …\n#وەڵاممان: باشە کەسێک پێمان بڵێ ئەمە یانی چی ، ئەم قسە کوێی هەڵەبوو وە کوێی ڕاست کرایەوە !؟ دکتۆر زاکیر باسی دەنوک دەکات و کابرای مەسیحیش هاتووە قسەی زیاد دەخاتە سەر قسەکانی دکتۆر و پاشان دەڵێت مادام قسەکانی منیشێ نەکردووە کەواتە هەڵەیە !!!! بۆ نموونە ئەگەر مامۆستای زیندەزانی ڕۆژێک بێتە ژوور و بڵێت ئەمڕۆ دەسری ڕووەکمان هەیە باسی گەڵا دەکەین، لەکۆتایی دەرس تۆ هەستیت و بڵێیت مامۆستا تۆ هەڵەی دەرسەکەت ڕووەک ناسی بوو کەچی تۆ بەس باسی گەڵات کرد … مادام باسی ڕەگ و قەد و گوڵیشت لەهەمان دەرس نەکرد ئەوە تۆ بەهەڵە دەرسەکەت شەرح کردووە !!! لا حولە ولا قوة الا باللە.\nئەمە پەڵپگرتن نەبێت هیچی ترنییە کە پیشەی داعییە مەسیحییەکانە.\n٤- د.زاکیر نایک دەڵێت: داورین تەنها تێبینی یەک جۆری باڵندەیکرد.\nکابرای مەسیحی دەڵێت: داورین تێبینی ١٤ جۆری جیاواز باڵندەی کرد.\n#وەڵاممان: مەبەستی د.زاکیر نایک ئەوەیە کە باڵندەکان لە بازنەی هەمان خێزاندان و هێشتا هەر چۆلەکەن و نەبوون بە زیندەوەری تر نەک تەنها نەبوون بە زیندەوەری تر بەڵکو نەبوون بە جۆرێکی تری باڵندە و هێشتا هەر چۆلەکەن و هەموویان سەر بە خێزانی “تاناگەر-Tanager”ن.\nDarwin’s finches are a group of about fifteen species of passerine birds .They belong to the “tanager” family .\nبەڵام دەبێت دان بەوەدا بنێین کە کورت بڕی د.زاکیر هەڵەکەیە نەک ئەوەی کە باس دەکرێت.کە ئەمەش هۆکارەکەی کەمی کاتە بۆ وەڵامدانەوەی پرسیارەکان.\n٥- د.زاکیر نایک باسی: زانایەک دەکات بەناوی (تۆماس وارتن-Thomas Wharton)\nکابرای مەسیحی دەڵێت: کەسێک بەناوی (تۆماس سرامتن-Thomas Thromtan) بوونی نییە.\n#وەڵاممان: کابرای مەسیحی قسەکەی د.زاکیر لە (تۆماس وارتن) ەوە دەگۆڕێت بۆ (تۆماس سرامتن) و پاشان دەڵێت بوونی نییە. ئەمە لەکاتێکدا (تۆماس وارتن) زانای بواری توێکارییە لە ساڵانی ١٨٥١-١٨٥٥ وە چەندین بەحس و توێژینەوەی لەسەر بیردۆزی پەرەسەندن کردووە.\n٦- د.زاکیر نایک دەڵێت: “چارلس داورین” خۆی دەڵێت کە بیردۆەکەم کێشەی تێدایە، خۆشی هەندێ جار لەگەڵ ڕاکەیدا نەبووەو و گومانی لێی هەبووە.\nکابرای مەسیحی دەڵێت: نەخێر بەڵکو ئەوپەڕی بڕوای بە ئێڤۆلوشن هەبووە.\n#وەڵاممان: داورین لە کتێبەکەیدا لە لاپەڕە ١٧١-١٧٢ دەڵێت:\n“ئایا مەعقولە کە جۆری زیندەوەری زۆر جیاواز، لە یەک جۆرەوە هاتبن لەکاتێکدا لە شکڵ و پێکهاتەشدا زۆر جیاوازن” !!!!!!\n٧- د.زاکیر نایک دەڵێت: کڵێسا دژی زانست بووە.\nکابرای مەسیحی دەڵێت: کڵێسا هەرگیز دژی زانست نەبووە.\n#وەڵاممان: چ بێ شەرمییەکە خەڵکی بەگەوج بزانیت و درۆ بکەت لەکاتێکدا ئەوەی تۆزقاڵێک ئاگاداری مێژوو بێت بەتایبەت هی ئەوروپا ئەوە دەزانێت کڵێسا چی کردووە، هەمیشە پاپاو قەشەکان زاناکانیان تەکفیر کردووە و تەعزیب و سزایان داون.\n٨- د.زاکیر نایک دەڵێت: “گالیلۆ” تەعزیب دراوەو سزای مەرگی بەسەردا سەپێنرا.\nکابرای مەسیحی دەڵێت: “گالیلۆ” تەنها زیندانی کراوە.\nوەڵاممان: بە تەئکید کابرای ڕەخنەگر مەسیحییەکی کەلە ڕەقە کە واقیعەم دروست کردنی ئەم ڤیدیۆی بۆ بەرگری کردنە لەخۆیان هەر بۆیەش حاشا لەوەوە دەکات.\nپەیمانگاو مۆزەخانەی مێژووی زانست دەڵێت : گالیلۆ ئیهانەکرا لەلایەن کڵێسای کاسۆلیکی و تەعزیبدرا.\n٩- د.زاکیر نایک دەڵێت: هەموو ئەو زانایانە یاخود زۆربەی ئەو زانایانەی کە بیردۆزەکەی داروینیان قبوڵکرد، تەنها لەبەر ئەوە قبوڵیان کرد کە دژی ئینجیل بوو تا دژی کڵێسا بووەستنەوە نەک لەبەر ئەوەی کە بیردۆزەکە ڕاستبێت.\nکابرای مەسیحی دەڵێت: نەخێر کەم زانا بیردۆزەکەیان قبوڵکرد.\n#وەڵاممان: کابرای مەسیحی لە قسەکەی د.زاکیرنایک نەگەشتووە بۆیە وا بە هەڵپەیە وا دەزانێت دکتۆر زاکیر نایک دەڵێت هەموو زاناکان یاخود زۆربەی زاناکانی ئەوکات بیردۆزی پەرەسەندنیان قبوڵکرد، ئەمە لەکاتێکدا د.زاکیر دەڵێت (زۆربەی ئەو زانایانەی کە بیردۆزەکەیان قبوڵکرد، نەک زۆربەی زاناکان بیردۆزەکەیان قبوڵکرد) بەڵام کابرای داعی مەسیحی لەتاو دەردی خۆیەتی کە وا کەوتۆتە هاوار چونکە دەزانێت ١٠٠٪ پەرەسەندن دژی ئینجیلە جا وا دەزانێت زاکیر ناک وتوویەتی هەموو زاناکان بیردۆزی پەرەسەندنیان قبوڵ کردووە بۆیە لەتاو دەردی خۆی هەستاوە تاپڕ بە تاریکییەوە دەنێت بەحساب بەرگری لەخۆی دەکات.\n١٠- د.زاکیر نایک دەڵێت: دکتۆر زاکیر ووشەی (هۆمۆنایتس-Homonites) بەکاردەهێنێت.\nکابرای مەسیحی دەڵێت: هەڵەیە (هامۆنایتس-Homonites) بوونی نییە بەڵکو تەنها (هامۆنایدس-Homonids) بوونی هەیە.\n#وەڵاممان: ئایا ئەمە تەنها خۆ هەزەلی کردن نەبێت چی ترە !!؟؟ بەڵێ بەڕێزان هەر بەڕاستی ئەم کابرایە ئەوەی بە یەکێک لە هەڵەکان داناوە لە ڤیدیۆکەیدا ، پێتان سەیرنەبێت.\n١١- د.زاکیر نایک دەڵێت: “٤” جۆر (هۆمۆنایدس) هەیە.\nکابرای مەسیحی دەڵێت: “١٤” جۆرە (هۆمۆنایدس) هەیە.\n#وەڵاممان: کابرای مەسیحی لەپای هەمووی کاتێکی زۆر پێداویستییەکی باشی بەردەست بەڵام هێشتا نەیتوانیوە بیپێکێت، گوایە د.زاکیر هەڵەی کردووە بەڵام خۆی لەهەڵەدایە چونکە “١٤” جۆر (هۆمۆنایدس)مان نییە بەڵکو ٢١ جۆرمان هەیە. بەڵام ئەوەی دکتۆر زاکیر باسی دەکات کە “٤”ن ئەوە چوار جۆرە سەرەکییەکەن کە جۆرەکانی تریان لێدەبێتەوە.\nکە ڕایەک لەم دواییانە پەیدا بووە کە لەوانەیە ٥ یان ٦ جۆری سەرەکی هەبن.\n١٢- د.زاکیر نایک دەڵێت: لوسی (زە ئەسترالۆپیثیکەس-The Australopithecus) بوو.\nکابرای مەسیحی دەڵێت: شتێک بوونی نییە بەناوی (دۆزنۆپتیچست)،بەڵکو لوسی (ئەسترالۆپیثیکەس-Australopithecus) بوو.\n#وەڵاممان: دیارە ئەوەی پێی وایە د.زاکیر وتوویەتی (دۆزنۆپتیچست) ئەوە کێشە لە گوێیدا هەیە گەرنا زۆر وازح دەڵێت (زە ئەسترالۆپیثیکەس-The Australopithecus) .\nبەڵام کابرای مەسیحی دووبارەی دەکاتەوە بە شێوازێکی زۆر نامۆ کە ئەگەر قسەی ئەو و دکتۆر لە دوای یەک گوێ لێبگریت ئەوە تێدەگەیت بۆ گەوجاندن ئەوکارە دەکات.\n١٣- د.زاکیر نایک دەڵێت: (ئەسترالۆپیثیکەس-Australopithecus) ەکان ٣ ملیۆن و ٥٠٠ هەزار ساڵ پێش ئێستا لەناوچوون ، چاخی بەستەڵەک….!\nکابرای مەسیحی دەڵێت: چاخی بەستەڵەک ملیۆن و نیوێک ساڵ لەمەوپێش بوو.\n#وەڵاممان: ئەوەی جیاواز لەنوسین گوێ لە ڤیدیۆکە بگرێت ئەوە زۆر ئاشکرا لە شێوازی قسەکردنی دکتۆر تێدەگات کە دکتۆر بۆ دروستکردنی بەرچاو ڕوونییەک لای خەڵک ئەو قسەدەکات تا بزانن ئەو ماوەیە چەندە زۆرە وەک چۆن خۆمان دەڵێین ئەو شتە هی سەردەمی بەردە…. نەک بڵێت چاخی بەستەڵەک ٣ ملیۆن ساڵ لەمەوپێشە.\n١٤- د.زاکیر نایک دەڵێت: (هۆمۆسەیپیانس-Homo sapiens) ەکان ئێستا لەناوچوون.\nکابرای مەسیحی دەڵێت: (هۆمۆسەیپیانس-Homo sapiens) ەکان خۆمانین لەناونەچووین..\n#وەڵاممان: بەڵێ ئەمە دووەم هەڵەی حەقیقی دکتۆر زاکیر نایکە, بەڵام هەڵەی نەزانین نییە بەڵکو خۆشی ئاگادارنییە کە ئەو قسەیەی کردووە، چونکe هەر کەسێک ئینگلیزی کەمێک بزانێت ئەوە دەزانێت ئێمە (هۆمۆسەیپیانس-Homo sapiens)ین جا چ جای دکتۆرێکی وەک ئەو بەڵام ئەو مەبەستی (هۆمۆ هابیلیس-Homo habilis)بوو. بەڵام دەبوو ئاگاداربێت ئێمە بە هەڵە بۆی حساب دەکەین چونکە ئاشکرایە.\n١٥- د.زاکیر نایک دەڵێت: (نیاندەرتاڵەکان-neanderthals) ١٠٠ بۆ ٤٠ هەزار ساڵ پێش ئێستا لەناوچوون.\nکابرای مەسیحی دەڵێت: ((نیاندەرتاڵەکان-neanderthals) ٣٠ هەزار ساڵ پێش ئێستا لەناوچوون نەک ١٠٠ بۆ ٤٠ هەزارساڵ پێش ئێستا.\n#وەڵاممان: لەڕاستیدا باش دەزانین کە کابرای مەسیحی هەڵەیە و زیاد لە ٣٠ هەزار ساڵ لەمەوپێش (نیاندەرتاڵەکان-neanderthals)ەکان لەناوچوون نەک ٣٠ هەزار ساڵ لەمەوپێش، بەڵام با لەوەگەڕێین کە کابرای مەسیحی هەڵەیە بەڵکو بزانین ئایا د.زاکیر هەڵەیە یاخود ڕاستە؟\nدکتۆر زاکیر نایک بە خەمڵاندن دەڵێت ٤٠-١٠٠ هەزار ساڵ لەمەوپێش بەو واتایەی خۆی دانی پێدا ناوە لە قسەکەیدا کە کاتی دەقیق نازانێت یاخود کاتێکی یەکلاکەرەوە لەو بەینەدا نییە بەڵام ئایا هەر بەڕاستی ژمارەکە لەو دەورەدایا یاخود نا ؟ فەرموون بۆخۆتان ببین کە لەناوچوونی نیاردەرتاڵەکان زیاد لە ٤٠ هەزار ساڵ لەمەوپێش بووە:-\n١٦- د.زاکیر نایک دەڵێت: قۆناغی دواتر و کۆتا قۆناغ (کرۆ ماگنۆن-cro magnon)ە.\nکابرای مەسیحی دەڵێت: هەڵەیە.\n#وەلاممان: (کرۆ ماگنۆن-cro magnon) واتە مرۆڤی خۆمان، دەی ئەمە چ هەڵەیەکی تیایە !؟\n١٧- د.زاکیر نایک دەڵێت: پەیوەندییەکی ڕاستەخۆ لەبەینی قۆناغەکاندا نییە.\nکابرای مەسیحی دەڵێت: پەیوەندییەکی ڕاستەخۆ لەبەینی قۆناغەکاندا هەیە.\n#وەڵاممان: ئەم بەڕێزە دەیەوێت قسەی خۆی فەڕز بکات بەبێ بەڵگەو کوێرانە بە هەوەس و ئارەزووی خۆی ڕەئی د.زاکیر بە هەڵە دادەنێت و بەهەڵەی زانستی دادەنێت لەکاتێکدا هێشتا ئێڤۆلوشن بەتەنها تیۆری ماوەتەوەو بە هەزاران زانای گەورە هەن هەمان ڕای دکتۆر زاکیریان هەیە.\n١٨و ١٩- د.زاکیر نایک دەڵێت: (ئەلبێرت جیۆرجی) خەڵاتی نۆبڵی وەرگرت بۆ داهێنانی ڤیتامین سی.\nکابرای مەسیحی دەڵێت: (ئەلبێرت گیۆرگی) ڤیتامین سی دۆزییەوە نەک دایبهێنێت.\n#وەڵاممان: بەڵێ لەمەوە بۆمان دەردەکەوێت ئینگلیزییەکەی کابرای مەسیحی باشترە لە هی دکتۆر زاکیر نایک….. لا حولە ولا قوة الا باللە\n٢٠ – لە بەناو هەڵەی ١٧ وە ڕاستەوخۆ دەچێتە سەر بەناو هەڵەی ٢٠ واتە ٣ بەناو هەڵەی لەم بەینەدا خوارد، بەڵام ئێمە ١٨ ەمان بە ٢ بەناو هەڵە حساب کرد بەڵام هێشتا ٢٠ هەم ونە….\n٢١- د.زاکیر نایک دەڵێت: (ئەلبێرت گیۆرگی-) کتێبی (مەیموونی شێت و مرۆڤ) ی نوسی لە دژی بیردۆزی پەرەسەندن.\nکابرای مەسیحی دەڵێت: کتێبەکە ناوی (مەیموونی شێت) بوو نەک (مەیموونی شێت و مرۆڤ)\n#وەڵاممان: لە ئێوە دەپرسم ئەمە هەڵە یان پەڵپ پێگرتن ؟\n٢٢- د.زاکیر نایک دەڵێت: (ڕوپێرتس ئەلبێرت-Rupert Albert) بیردۆزێکی تازەی دژی بیردۆزی پەرەسەندنی داروین نوسی.\nکابرای مەسیحی دەڵێت: کەسێکی وا بوونی نییە .\n#وەڵاممان : کابرای مەسیحی هەوڵی ئەوە ئەدات لای خەڵک وا د.زاکیر دەربخات کە لەخۆیەوە ناو دەڵێت بەبێ ئەوەی ئەو کەسانەی ناویان دەهێنێت بوونیان هەبێت وەها کارێک کە دکتۆر باسی دەکات هەرگیز کرابن…\nبەڵام ئایا وایە ؟ نەخێڕ دکتۆر زاکیر نایک مەبەستی (ڕوپێرتس ڕەیدل) ە کە لێرەدا دەبینین تەنها ناوی باوکی هەڵەکردووە کە ئەوەش ئاساییە چونکە محازەڕەی ئەو تایبەت نەبووە بە ئێڤۆلوشن تاوەکو بە داتا هەموو ناوەکان بە ناوی خۆیان و باوک و باپیریانەوە ئامادە بکات.\nبزانین بوونی هەیە یان نا >>>\n٢٣- د.زاکیر نایک : ناوی زانایەک دەهێنێت بەناوی (سێر فرانک سالسبێرنی-Sir frank)\nکابرای مەسیحی دەڵێت: کەسێک بەو ناوەوە بوونی نییە بەهیچ شێوەیەک دووبارە زاکیر نایک لەخۆیەوە ناو و حادیسە دروست دەکات کە ئەصل و ئەساسیان نییە.\n#وەڵاممان: د.زاکیر نایک باسی (سێر فرانک بێرنی) دەکات کە ناوی تەواوی “فرانک ماک فارلەین بێرنیە” ، دیارە د.زاکیر نایک لە ناوی سیهەمی کابرا هەڵەیەکی گچکەی تیاکردووە بەڵام پەنا بەخوا دیارە کابرای مەسیحی د.زاکیر بە مرۆڤ تێنەگەشتووە.\n٢٤- د.زاکیر نایک : باسی (پارامسیۆم-Paramecium) دەکات و دەکات و بەکۆ باسی دەکات و دەڵێت (پارامیشیا-Paramecia)\nکابرای مەسیحی دەڵێت: شتێک بوونی نییە بەناوی (پارامیشیا) بەڵکو لەوانەیە مەبەستی (پارامیسیۆم) بووبێت.\n#وەڵاممان: کابرای مەسیحی هیچ ئاگاداری عیلم نییە کە بە پارامیسیۆم پیشی دەوترێت پارامیشیا. ئەوەی ئینگلیزی دەزانێت یاخود خوێندکاری بەشێکی توبی یان بایۆلۆجی بێت ئەوە پیویست بە بەڵگەناکات خۆی دەزانێت بەڵام بۆ ئەوەی کە ئینگلیزی باش نییە یاخود خوێندکاری ئەو بەشانە نەبووە فەرموون با تەماشای ووشەکە بکەن لە ڕێی ئەم لینکەوە بزانن هەڵەیە یاخود ڕاست.\n٢٥- د.زاکیر نایک: باسی زانایەکی بواری جینێتیک دەکات بەناوی (فڕانسس کریک-Francis Crick).\nکابرای مەسیحی دەڵێت: (هانسس کرەیک-Hanses crake) بوونی نییە بەڵکو ئەو کەسەی ئەو باسی ئەکات (فڕانسس کریک-Francis Crick)ە.\n#وەڵاممان: کابرای مەسیحی بە ئارەزووی خۆی سپێڵ و ووشە بۆ قسەکانی دکتۆر دروست ئەکات و پاشان بە قسەکانی خۆی دەڵێت هەڵەو دەیخاتە ملی دکتۆر زاکیر کە ئەگەر بەس نوسینەکە نەخوێنیتەوەو خۆت گوێ گریت زۆر وازح دەڵێت “Francis Crick” ، جا نازانم ئەوەی ئەمە بە هەڵە دا دەنێت چ مەنتیق و لۆژیکێکی لایە.\nلەکۆتاییدا دەبێت بڵێین هەموو نەوەی ئادەم شایەنی هەڵەیەو د.زاکیر نایکیش هیچ جیاوازنییە، ئەوەشی بەشێوەیەکی تر تێگەشتووە ئەوە باشترە بەخۆیدا بچێتەوە، جا لێرەدا ئەوەی تێبینیمان کرد د.زاکیر ٢ یان ٣ هەڵەی بچوکی کردووە نەک ٢٥ هەڵە کە هۆکاری هەڵەکانیشمان باسکردووە.\nداواکارین لە خوای گەورە کە زمانی کۆمپیوتەرەکەی ئیسلام “د.زاکیر نایک” پاراو بکات تاوەکو دژەئیسلامییەکان نەتوانن وەک ئەو دوو بۆ سێ جارەش پەڵپی پێبگرن.\nلەکۆتاییدا داواکارین لەخوای گەورە کە هەموولایەک مۆفەقبکات و خوای گەورە عیلم و زانیاری زیاتر و زیاتر بە ئێوەو بە ئێمەش ببەخشێت تاوەکو توشی هەڵخلیسکانی فیکری نەبین.\nوالسلام علیکم ورحمة اللە\nئایە پۆشینی حیجاب دواکەوتوویە یان پێشکەوتووییە


نەخواردنی نانی بەیانی دوچاری نەخۆشی دڵ و دەمارت دەكات\nبەپێی لێكۆڵینەوە نویەكان، كەسانی تەمەن 40 بۆ 50 ساڵ، كە عادەتی نەخواردنی نانی بەیانیانیان هەیە، زیاتر لە كەسانێك كە نانی بەیانیان بەڕێكوپێكی دەخۆن، تووشی نەخۆشیێەكانی دڵ و دەمار دەبن.\nلێكۆڵەرانی زانكۆی "تافتس بۆستۆن"Tufts University" لەنوێترین لێكۆڵینەوەی خۆیان پەیوەندی نێوان نانی بەیانیان‌و تەندروستی باشتری دڵیان پێزانیوە.\nئەم لێكۆڵەرانە ئاماژە بەوە دەكەن كەسانێك، كە نانی بەیانیان دەخۆن، كەمتر دوچاری پلاتیلیتس لەدەمارە خوێنبەرەكانیاندا دەبن.\nپلاتیلیتس (Platelets) ، كلسی چەوری، كەلسیۆم و مەوادی پێكهێنەری تر لەدەمارەكاندان، كە دەبنە هۆی توندتربوون‌و تەنگبوونی دەمارە خوێنبەرەكان، كە بەم حاڵەتەش ئاترواسكلروز، یان ڕەقبوونی خوێنبەرەكان دەوترێت، ڕەقبوونی خوێنبەرەكان دەتوانێت هێرشی دڵ، جەڵدەو كێشەكانیتریش بێت.\n"خۆزێ پینالۆ" سەرپەرەشتی تیمی لێكۆڵینەوەكە، لەو بارەیەوە دەڵێت: تەنیا نەخواردنی نانی بەیانی هۆكاری پلاتیلیتس لە دەمارەكانی خوێندا نییە، بەڵكو هۆكار گەلێكی تریش دەتوانێت لەسەرهەڵدانی تووندنبوونی خوێنبەرەكاندا دەوری هەبێت.\nبەوتەی ئەو لە زۆر كەسدا لابردنی ژەمی بەیانیان بەشێك لەخووە خراپەكانیەتی، بۆ نموونە ئەوان حەزیان بەخواردنی زیاتر لە ژەمەكانیتر دەبێت.\nپینالۆ، لە بەردەوامیدا جەخت لەوە دەكاتەوە، لە سەروو هەموو ئەم هۆكارانەوە، لابردنی ژەمی خواردنی بەیانیان پێدەچێت كاریگەری لەسەر هۆرمۆنەكانی ڕێكخەری ئیشتیها، شەكرەی خوێن و ئەنسولین ببێت.\nلێكۆڵینەوەكانی پێشووتریش نیشانیانداوە كەسانێك كەحەز بە خواردنی نانی بەیانیان دەكەن، كەمتر قەڵەوتر یان كەمتر تووشی شەكرە یان نەخۆشیێەكانی دڵ دەبنەوە.\nئەو توێژینەوەیە، كە لەسەر زیاتر لە 4000 گەورە تەمەنی نێوان 40تا 45ساڵ لە ئیسپانیادا ئەنجامدرا، بەمشێوەیە بوو، كە لە 3% ئەو كەسانەی هیچكات نانی بەیانیانیان نەخواردبوو و لەگەڵ لە 27%ی كەسانێك كە بەشێوازێكی ڕێكوپێك نانیان خواردبوو، خرانە ژێر چاودێری و دیراسەكردنەوە.\nلێكۆڵەران لە ئەنجامدا بەوە گەیشتن، لە 75%ی كەسانێك كە نانی بەیانیانیان بە تێروپڕی دەخوارد، كەمتر تووشی نەخۆشییەكانی دەماری بوون، هەروەها بەئەنجامیتریش لەمبارەیەوە گەیشتن، كە لایەنگرانی خواردنی نانی بەیانیان لەڕوانكەی شێوازەكانی تری ژیانیان تەندروستتر‌بوون. بۆ نموونە، ئەوان میوە و سەوزەوات، خواردنە دەریاییەكان و گۆشتی كەم چەوری زیاتریان دەخوارد. كەمتر قەڵەو یان تووشی پەستانی خوێنی بەرز، شەكرە یان ڕێژەی كۆڵیستڕۆڵی ناتەندروست بوون.


ئافره‌تان چه‌كێكی دوو سه‌رن - كوردی سۆرانی - موحه‌مه‌د جه‌میل زینۆ\nدوژمنانی ئیسلام له‌هه‌موو چه‌رخ و سه‌رده‌مێكدا به هه‌موو شێوه و هۆكارێك هه‌وڵیانداوه كه له ژماره نایه‌ن موسڵمانان له ئاینه‌كه‌یان دوور بخه‌نه‌وه، یه‌كێك له‌و هۆكارانه‌ش كه كردویانه به ئامانج و وویستویانه و ده‌یانه‌وێت به‌هۆیه‌وه موسڵمانانی پێ دوور بخنه‌وه له ئاینه‌كه‌یان ئافره‌تانی موسڵمانه، چونكه وه‌ك ده‌زانین ئافره‌تان نیوه‌ی كۆمه‌ڵگه‌ن، ودایك وپه‌روه‌رده‌كاری نیوه‌كه‌ی تریشن، به صه‌لاح و چاكی ئافره‌تان كۆمه‌ڵگاش باش و چاك ده‌بێت، به پێچه‌وانه‌شه‌وه به خراپ بوونی كۆمه‌ڵگه‌یش خراپ ده‌بێت وله‌به‌ر یه‌ك هه‌ڵده‌وه‌شێت، له‌به‌ر ئه‌وه سه‌یر ده‌كه‌ین هه‌موو توانا و بیرو فكیری نه‌گریسی شه‌یتانی خۆیان خستوه‌ته‌گه‌ر له‌گه‌ڵ به‌كارهێنانی هه‌موو هۆكاره‌كانی ڕاگه‌یاندن له ته‌له‌فزیۆن و فیدیو وسه‌ته‌لایت وئینه‌رنێت هی تریش كه ئافره‌تان ڕووت بكه‌نه‌وه و حه‌یا و شه‌رم وشكۆ نه‌هێڵین لای ئافره‌تانی موسڵمان وبیكه‌ن به كاڵایه‌كی هه‌رزان بۆ به‌لادابردنی گه‌نجان و لاوانی كۆمه‌ڵگه ئیسلامیه‌كان .\nئه‌م بابه‌ته وه‌رگیراوه له كتێبی ( ڕێزلێنانی ئافره‌ت له ئیسلامد )، دانه‌ره‌كه‌ی شێخ موحه‌ممه‌د جه‌میل زینۆیه...\nPDF 572.8 KB 2019-05-02\nیه‌كه‌م : دوژمنانی ئیسلام له‌هه‌موو چه‌رخ و سه‌رده‌مێكدا به هه‌موو شێوه و هۆكارێك هه‌وڵیانداوه كه له ژماره نایه‌ن موسڵمانان له ئاینه‌كه‌یان دوور بخه‌نه‌وه، یه‌كێك له‌و هۆكارانه‌ش كه كردویانه به ئامانج و وویستویانه و ده‌یانه‌وێت به‌هۆیه‌وه موسڵمانانی پێ دوور بخنه‌وه له ئاینه‌كه‌یان ئافره‌تانی موسڵمانه، چونكه وه‌ك ده‌زانین ئافره‌تان نیوه‌ی كۆمه‌ڵگه‌ن، ودایك وپه‌روه‌رده‌كاری نیوه‌كه‌ی تریشن، به صه‌لاح و چاكی ئافره‌تان كۆمه‌ڵگاش باش و چاك ده‌بێت، به پێچه‌وانه‌شه‌وه به خراپ بوونی كۆمه‌ڵگه‌یش خراپ ده‌بێت وله‌به‌ر یه‌ك هه‌ڵده‌وه‌شێت، له‌به‌ر ئه‌وه سه‌یر ده‌كه‌ین هه‌موو توانا و بیرو فكیری نه‌گریسی شه‌یتانی خۆیان خستوه‌ته‌گه‌ر له‌گه‌ڵ به‌كارهێنانی هه‌موو هۆكاره‌كانی ڕاگه‌یاندن له ته‌له‌فزیۆن و فیدیو وسه‌ته‌لایت وئینه‌رنێت هی تریش كه ئافره‌تان ڕووت بكه‌نه‌وه و حه‌یا و شه‌رم وشكۆ نه‌هێڵین لای ئافره‌تانی موسڵمان وبیكه‌ن به كاڵایه‌كی هه‌رزان بۆ به‌لادابردنی گه‌نجان و لاوانی كۆمه‌ڵگه ئیسلامیه‌كان .\nدووه‌م: شه‌یتانانی ڕۆژئاوا به هاوكاری و هاریكاری شه‌یتانه‌كانی ڕۆژهه‌ڵات توانیان خوو ڕه‌وشتی ئافره‌تانی موسڵمان خراپ بكه‌ن و شه‌رم وشكۆی نه‌هێڵین وپۆشاك و كه‌رامه‌ت و داوێن پاكیه‌كه‌ی لێداماڵن، تاوه‌كو توانیان ئافره‌ت له‌ماڵه‌وه ده‌ربهێنن و به پیلانه نه‌گریسه‌كانیان بیانخه‌نه هه‌موو مه‌جاله‌كانی ژیانی ڕۆژانه‌وه به‌بێ ڕه‌چاو كردنی ئه‌وه‌ی له‌گه‌ڵ پیاواندا تێكه‌ڵی یه‌كتری نه‌كرێن، نه‌ك هه‌ر ئه‌وه‌نده بگره ئافره‌تیان كرد به ڕیكلام بۆ بره‌ودان به كاڵا بازرگانیه‌كان، تا حاڵی حازر وایلێهاتووه كه هه‌موو كه‌لوپه‌له بازرگانیه‌كان وێنه‌ی ئافره‌تێكی ڕووت یان نیوه ڕووتی پێوه‌یه، به‌م شێوه‌یه‌ش ئافره‌تی موسڵمانیان له ئاین و پۆشاكه‌كه‌ی دورخستنه‌وه وبه‌و هۆیه‌شه‌وه خو وره‌وشتی خێزانه‌كان وكۆمه‌ڵگه‌یان تێكدا، خوای گه‌وره‌ش سه‌ركه‌وتن وسه‌رمه‌شقی له ئومه‌تی ئیسلام گرته‌وه و خه‌شم و تووڕه‌یی خۆی به‌سه‌ردا ڕشتن، تا وامان لێهات ئێستا بووین به زه‌لیل و سووك وڕسوا ترین ئومه‌ت كه پێشتر له‌هه‌موو ئومه‌تانی تر ڕیزدارتر و سه‌ر به‌رزتر بووین، عومه‌ری كوڕی خه‌تابیش ( ڕه‌زای خوای لێ بێت ) ڕاستی ووتوه كاتێك ده‌ڵێت : « نحن قوم أعزنا الله بالإسلام، ولو ابتغينا العزة بغيره أذلنا الله » واتا : ئێمه گه‌لێك بووین خوای گه‌وره به ئیسلام سه‌ر‌به‌رزی كردین و عیزه‌تی پێ به‌خشین، وه ئه‌گه‌ر بمانه‌وێت به غه‌یری خوای گه‌وره سه‌ربه‌رزی به‌ده‌ست بهێنین ئه‌وه خوای گه‌وره زه‌لیل و سووك وڕسوامان ده‌كات .\nسێهه‌م: ده‌بێت ئه‌وه‌شمان له‌بیر نه‌چێت كه ئینحراف وله‌ڕێلادانی ئافره‌تان، ئینحراف كردن و به ڕێلادابردنی ئافره‌تان هۆكاری سه‌ره‌كی بوون بۆ له‌ناوچوون وداڕمان وپارچه پارچه بوونی حه‌ضاره‌ت و شارستانیه كۆنه‌كان، خوای گه‌وره‌ش سزای سه‌ختی بۆ دابه‌زاندن، له بڵاوبونه‌وه‌ی نه‌خۆشیه كوشنده‌كان و ئێش وئازاری جۆرا وجۆر ( بۆ زیاتر وورد بونه‌وه له‌م بابه‌ته ده‌توانیت بگه‌ڕێیته‌وه بۆ كتێبی الحجاب ی ئه‌بو ئه‌علای مه‌ودودی لاپه‌ڕه 8 بۆ لاپه‌ڕه 38 ) .\nچواره‌م: له‌م سه‌رده‌مه‌ی خۆشماندا بیستومانه كه گڕكانێكی گه‌وره دای له یه‌كێك شاره‌كانی ووڵاتی ئیتاڵیا كه ناوبانگیان ده‌ركردبوو به بێ ڕووشتی و فه‌ساد و له‌شفرۆشی و یانه‌ی شه‌وانه ڕۆژه‌ی ئافره‌تانی سۆزانی، خۆ ئه‌گه‌ر سه‌رێكیش بده‌ین له ووڵاتانی ئیسلامی لای خۆمان ده‌بینین به‌هۆی بڵاوبوونه‌وه‌ی زینا و خراپه‌كاری وبێ ڕه‌وشتیه‌وه كه خوای گه‌وره خه‌شم و توڕه‌یی خۆی ڕشتوه به‌سه‌ریاندا، هه‌ر به‌و هۆیه‌شه‌وه بومه‌له‌زره و شه‌ڕ وشۆڕ وفیتنه‌و ئاژاوه‌كان ڕۆژ له ڕۆژ زیاتر بوون و ده‌بن، ده‌بێت ئه‌وه‌ش بزانین خوای گه‌وره ئه‌م زه‌لیلی و ئاژاوه و فیتنه و نا ئارمیه‌مان له‌سه‌ر هه‌ڵناگرێت تاوه‌كو ته‌وبه نه‌كه‌ین ونه‌گه‌ڕێێنه‌وه بۆ لای خوای گه‌وره ومیهره‌بان .\nپێنجه‌م: گومانی تێدا نییه ئافره‌تان خاوه‌نی توانا و به‌هره‌یه‌كی گه‌وره و له‌ڕاده‌به‌ده‌رن كه ده‌توانن ئومه‌تی ئیسلام جارێكی تر بنیات بنێنه‌وه، به‌ڵام به‌و مه‌رجه‌ی هه‌ڵبسن به ئه‌ركی ڕاسته‌قینه‌ی و سه‌ره‌كی خۆیان كه بریتیه له پێگه‌یاندی نه‌وه‌كانی دواڕۆژ ئه‌ویش به په‌روه‌رده‌كردنیان به‌و شێوه‌ی خوای گه‌وره ومیهره‌بان فه‌رمانی كردووه، هه‌روه‌ك چۆن ده‌توانن ئومه‌تی ئیسلامیش یڕوخێنن و تێكی بده‌ن ئه‌گه‌ر هاتوو شوێن هه‌واو وئاره‌زووه‌كانیان كه‌وتن و گوێیان به ڕه‌وشتی داوێن پاكی خۆیان نه‌دا، بۆیه ده‌بینین پێغه‌مبه‌ری خوایش ( صلی الله علیه وسلم ) له باره‌ی ئافره‌تانه‌وه فه‌رموویه‌تی : « إن الدنيا حلوة خضرة، وإن الله مستخلفكم فيها، فينظر كيف تعملون، فاتقوا الدنيا، واتقوا النساء، فإن أول فتنة بني إسرائيل كانت في النساء » [ رواه مسلم ] واتا : بێگومان دونیا شیرن وسه‌وز وڕازاوه‌یه، خوای گه‌وره‌ش ئێوه‌ی كردووه به جێنیشین تێیدا، جا بۆیه سه‌رنج بده‌ن كه چۆن مامه‌ڵه ده‌كه‌ن، خۆتان بپارێزن له دونیا وئافره‌تان، چونكه یه‌كه‌م فیتنه وتاقیكردنه‌وه‌ی به‌نی ئیسرائیل به‌هۆی ئافره‌تانه‌وه بوو .\nهه‌روه‌ها فه‌رموویه‌تی : « ما تركت فتنة بعدي في الناس أَضرَّ على الرجال من النساء» [ رواه البخاري ] واتا : هیچ فیتنه‌و تاقی كردنه‌وه‌یه‌ك له‌دوای من به‌جێ نه‌ماوه زیانی زیاتر بێت له ئافره‌تان.\nشه‌شه‌م: بێگومان وه‌ك ووتمان ئافره‌تان نیوه‌ی كۆمه‌ڵگه‌ن و دایكی نیوه‌كه‌ی تریشن، به‌م پێه‌یش بێت ئافره‌تان بریتین له هه‌موو كۆمه‌ڵگه، چونكه به پاكیزه‌ی و چاكی ئافره‌تان هه‌موو كۆمه‌ڵگه‌ش باش وچاك ده‌بێت، هه‌روه‌ك چۆن پێچه‌وانه‌كه‌شی ڕاسته .\nسه‌رچاوه : كتێبی تكریم الإسلام للمرأة


ناحوم 1 KSS - Mateo 1 NBD | Biblica América Latina\nناحوم 1 KSS - Mateo 1 NBD\n1سروشێک[a] سەبارەت بە نەینەوا، پەڕتووکی بینینەکەی ناحومی ئەلقۆشی:\n2 یەزدان خودایەکی ئیرەدار[b] و تۆڵەسێنەرە،\n3 یەزدان پشوودرێژە و توانای مەزنە،\n4 دەریا سەرزەنشت دەکات و وشکی دەکات،\n5 چیاکان لەبەر ئەو دەلەرزن و\n6 کێ لەبەردەم تووڕەیی ئەو خۆی ڕادەگرێت؟\n7 یەزدان چاکە،\n8 بەڵام بە تۆفانێکی گەورە\n9 بیر لە چی دەکەنەوە لە دژی یەزدان؟\n10 ئەوان وەک دڕک لێک دەئاڵێن،\n11 ئەی نەینەوا، یەکێک لە تۆوە دەردەکەوێت،\n12 یەزدان ئەمە دەفەرموێت:\n13 ئێستاش ئەو نیرەی[c] کە لەسەر تۆی دایانناوە دەیشکێنم،\n14 ئەی نەینەوا، یەزدان سەبارەت بە تۆ فەرمانی داوە:\n15 ئەوەتا لەسەر چیاکانە\n1:1 فەرموودەیەکی خودایە کە لە ڕێگای ڕۆحی پیرۆزەوە بۆ مرۆڤ هاتبێت.\n1:2 واتای حەسوود، ئەمەش بە مەبەستێکی باش هاتووە، چونکە خودا نایەوێت هیچ خودایەکی دیکە بپەرسترێت.\n1:13 مەبەستی لە بارگرانییە.\n1:15 نەزر: داوا لە خودا دەکرێت بۆ ئەنجامدانی کارێک و پابەند دەکرێت بە مەرجێکەوە. ئەگەر خودا ئەو کارە بکات، ئەوا دەرئەنجام ئەمیش ئەو کارە ئەنجام دەدات کە پێیەوە پابەندی کردووە. بڕوانە سەرژمێری 21:2.


سێ سەرۆکایەتییەکەى عێراق لیژنەیەکى لێکۆڵینەوە لەسەر ئاڵۆزیەکانى کەرکوک پێکدەهێنن\nسێ سەرۆکایەتییەکەى عێراق لیژنەیەک بۆ لێکۆڵینەوە لەسەر کێشە موڵکدارییەکانى ئەم دواییەى کەرکوک پێکدەهێنن.\nبەپێى زانیارییەکانى شارپرێس لەسەر داواى بەرهەم ساڵح سەرۆک کۆمارى عێراق لیژنەیەکى لێکۆڵینەوە لە هەرسێ سەرۆکایەتییەکەى عێراق پێکهێنراوە بۆ لێکۆڵینەوە لە ئاڵۆزییەکانى ئەم دواییەى پارێزگاى کەرکوک کە عەرەبەکان هێرش دەکەنە سەر ماڵ و موڵکى کوردەکان.\nلیژنەکە لە سێ ئەندامى پەرلەمانى عێراق لە پێکهاتەکانى کوردو عەرەب و تورکمان لەگەڵ سێ ئەندامى ئەنجومەنى پارێزگاو هەروەها لە نوێنەرى وەزارەتى کشتوکاڵى عێراق و سێ سەرۆکایەتیەکە پێکهاتووە.\nلیژنەکە سەردانى کەرکوک دەکات و تیایدا لەبارەى کێشەى جوتیارە کوردەکانەوە لێکۆڵینەوە دەکەن کە عەرەبە هاوردەکان بە پشتیوانى پارێزگارى بەوەکالەت هێرش دەکەنە سەر ماڵ و موڵکى جوتیارە کوردەکان و دەریان دەکەن.\nلەچەند رۆژى رابردوودا ژمارەیەک لە هاوردە عەرەبەکانى کەرکوک هێرشیان کردە سەر موڵکى جوتیارە کوردەکان و دەستیان بەسەر ماڵى کوردەکاندا گرتو هەروەها لە چەند ناوچەیەکیش بەرهەمى دانەوێلەى کوردەکان دەدورنەوەو بۆ خۆیانى دەبەن.


01:13 - 23/01/2022 132 جار خوێندراوەتەوە\nهەر یەكە لە وەزیرانی كارەبا و سامانە سروشتییەكان، لەسەر گرانبوون و قەیرانی سوتەمەنی بانگهێشتی پەرلەمانی كوردستان دەكرێن.\nعومەر گوڵپی، ئەندامی پەرلەمانی كوردستان بڵاویكردووەتەوە، “ئەو كارەبایەی ئەم كابینەیەی حكومەت دەڵێت زیادمان كردوە، لە شەو و رۆژێكدا بۆ نزیكەی تەنها ( پێنج سەعات) كەمبوەتەوە، ئەمەش بێجگە لە لەدەستدانی سەرچاوەی گەرمكردنەوەلای خەڵك، ئەبێتە هۆی بەرزبوونەوەی نرخی ئەمپێری كارەبای موەلیدە”.\nدەشڵێت، نرخی بەرمیلێك نەوت لە هەندێك شار بۆ (185 هەزار دینار) بەرزبوەتەوە و بتڵێك غازیش لە هەندێك شار بە (11 تا 20 هەزار دینار) دەست هاووڵاتیان دەكەوێت، “ئایا دەكرێت هەردو وەزیری كارەباو سامانە سروشتیەكان كە بەرپرسیاری ڕاستەوخۆی ئەم خزمەتگوزارییانەن تەنها تەماشای دۆخی سەختی ژیانی خەڵك بكەن لەم سەرمایەدا؟\nعومەر گوڵپی باس لە ئەوەش دەكات، “بۆ وەڵامدانەوەی ئەو پرسیارانە، بە نوسراوی ژمارە (137) لە (23ی 1ی 2022)، داوامان لە دەستەی سەرۆكایەتی پەرلەمان كرد لیژنەی (وزەو سامانە سروشتیەكان) راسپێرن بە بانگهێشتی هەردو وەزیری كارەبا سامانە سروشتیەكان بۆ كۆبونەوەی لیژنەكەیان بۆ ئەوەی پرسیار و داوا و كێشەی خەڵكیان ڕوبەڕو بكەنەوە لە نزیكترین كۆبونەوەی خۆیاندا، هەروەها داوای چارەسەری خێرایان لێ بكەن بۆ ئەم دۆخە خراپەی ژیانی خەڵك”.


چاودێریی تەلەفۆنی چالاکوان و ڕۆژنامەنووسانی دهۆک دەکرێت |\nHome سەرەکی چاودێریی تەلەفۆنی چالاکوان و ڕۆژنامەنووسانی دهۆک دەکرێت\nڕۆژنامەنووسێک: لە ئاسایش ١٥ سیدییان پیشاندام و وتیان پەیوەندییەکانتن\nچالاکوانان و ڕۆژنامەنووسانی شاری دهۆک باس لەوە دەکەن، لە لایەن ئاسایشی ئەو سنوورەوە چاودێریی تەلەفۆن و ئەکاونتەکانیان لە تۆڕە کۆمەڵایەتییەکان دەکەن و سەرجەم پەیوەندی و گۆڕینەوەی نامەیەکیشیان دیکۆمێنت دەکەن و لە کاتی لێکۆڵینەوەش لەگەڵیان پیشانیان دەدرێتەوە.\nبەشێک لەو ڕۆژنامەنووس و چالاکوانانەی لە لایەن ئاسایشەوە لە دهۆک دەستگیر کراون لە وردەکاریی لێکۆڵینەوەکاندا دەڵێن کە ئاسایش تەواوی پەیوەندییە تەلەفۆنییەکانیان و گۆڕینی نامەکانیان لە تۆڕە کۆمەڵیەتییەکان لا بووە و ئەوەش گومانی لای ئەوان درووست کردووە کە بە شێوەیەکی بەرنامەبۆداڕێژراو چاودێری دەکرێن.\nشیروان شێروانی، ڕۆژنامه‌نووس چالاكوان لە بادینان به ״ئاژانس״ی ڕاگەیاند: لە خۆپیشاندانەکانی شیلادزێ من یەکێک بووم لە دەستبەسەرکراوان، لە کاتی لێکۆڵینەوە ١٥ سیدییان پیشان دام و وتیان ئەوە هەموو دەنگی تۆ و هاوڕێکانتە.\nوتیشی: ״ئەوەی سەرنجی منی ڕاکێشا بە وردی تەرکیزیان لای ماسنجەر و تەلەفۆنەکانمان بوو، جگە لەوانەی پیشانیان داین تەلەفۆنەکانیان لێ سەندین و لەسەر ئەو ڤیدیۆ و نامانەی تێیدا بوون لێکۆڵینەوەی تووندیان کرد.״\nئەم هەوڵانە نیگەرانیی لای چالاکوانانی کۆمەڵگەی مەدەنی و ڕۆژنامەنووسان درووست کردووە و هەوڵ دەدەن پەیوەندییەکانیان زۆر سنووردار بکەن.\nمسته‌فا بامەڕنی، چالاكوان و ڕۆژنامه‌نووس له دهۆك به ״ئاژانس״ی ڕاگه‌یاند: دوای زانینی چاودێریکردنی تەلەفۆنەکانمان و ئەکاونتەکانمان ئێستا وێنەی خۆشمان لە ناو تەلەفۆن و ئەکاونتەکان دانانێین و هەموو بەرنامەیەکی دژە هاکیشمان لای خۆمان ئیش پێ کردووە.\nوتیشی: ״موبایله‌كه‌م له خۆپیشاندانێک كه‌وته ده‌ستی هێزه ئه‌منییەکان، دوایی مۆبایلەکەیان پێ دامه‌وه، به‌ڵام من به كاری ناهێنمه‌وه دووباره، چونکە هه‌ندیك له هاوڕێكانم کە دەستبەسەر کراون ئامێری چاودێریکردن خراوەتە ناو تەلەفۆنەکانیانەوە.״\nئەم پرسە تا ئێستا نەبووەتە خەمی لایەنە پەیوەندیدارەکان.\nمحەمەد گومه‌شینی، به‌رپرسی ڕاگه‌یاندنی ده‌سته‌ی مافی مرۆڤ له هه‌رێمی كوردستان به ״ئاژانس״ی ڕاگه‌یاند: ئه‌م جۆره كاره پێشێلكردنی مافی تاكه‌كه‌سییە، به‌ڵام ئێمه وه‌كو ده‌سته‌ی مافی مرۆڤ هیچ سكاڵایەکمان بۆ نەهاتووە و تەنها ئێمەش بیستوومانە ئامێری چاودێریکردن دەخرێتە ناو تەلەفۆنەکانەوە.\nوتیشی: ״ئه‌گه‌ر هه‌ر كه‌سێك ئەو بابەتەی بەسەر هاتووە با بێت لای ئێمە سكاڵا تۆمار بكات ئێمه‌ش وه‌كو ده‌سته‌ی مافی مرۆڤ پشتیوانیی ده‌كه‌ین و هاوكاریشی ده‌كه‌ین بۆ پاراستنی مافه‌كانیان.״\nبه‌ڵام ئه‌ندامێکی ئه‌نجوومه‌نی پارێزگای دهۆک ده‌ڵێت ئه‌و پرسه بوونی نییه.\nهۆشیار فەریق، ئەندامی لیژنەی ئەمنی لە ئەنجوومەنی پارێزگای دهۆک بە ״ئاژانس״ی وت: ״دەنگۆی ئەوە هەبوو کە هەندێک هێز چاودێریی مۆبایلی چالاکوانان دەکەن، بەڵام دوای بەدواداچوون بۆمان ده‌رکه‌وت وا نییه هەرکەسێک ئەگەر پێی وایە چاودێریی دەکرێت دەتوانێت سکاڵا تۆمار بکات.״\nشەڕی ژن و پیاو گەرمتر دەبێت\nپارتەكانی ڕۆژهەڵات لەسەر ئەركەكەی خۆشیان ناكۆكن


شەهیدانی هەفتەی قارەمانێتی لە مەخمور بەبیرهێنرانەوە – کوردی – RojNews.News\n19/04/2020 - 1:01:09 am\nشەممە, 28 مار 2020 – 12:36 ڕۆژنیوز – مەخمور\nلە کامپی پەنابەرانی شەهید ڕۆستەم جودی لە مەخمور، لە ڕێکخراوی خانەوادەی شەهیدانی کامپەکە، بەبۆنەی هەفتەی قارەمانێتییەوە مەراسیمێک بۆ بەبیرهێنانەوەی شەهیدانی بزوتنەوەی ئازادیخوازی گەلی کورد بەڕیوەچوو، لە مەراسیمەکەدا دوای خولەکێک ڕێزگرتن، خانتور کارا هاوسەرۆکی ڕێکخراوی خانەوادەی شەهیدان ڕاگەیەندراوێکی خوێندەوە.\nلە ڕاگەیەندراوەکەدا هاتووە: خوێنی شەهید، گەورەیی و جددییەتی دۆزێکی خاوەن بنەمایە، ئەوانەی لە بەهای دۆزی گەلێکدا شەهید نادەن ناتوانن شتێک بەدەستبێنن، هاوکات ناتوانن بەواتا ژیان بکەن، هەفتەی قارەمانێتی ڕووی ڕاستی گەلی کوردی دەرخست، لە نێوان ٢١ بۆ ٢٨ی ئازاردا، کەسایەتییەکانی وەک کاوەی ئاسنگەر، مەزلوم دۆغان و فەرماندەی گەورە مەحسوم کۆرکماز (عەگید) لە کۆمەڵگای کورد سەریانهەڵدا و سەرلەنوێ مێژووی گەلی کوردیان نووسییەوە، لەسەر ئەم بنەما دەستپێکەدا ئەوەی کە جیاوازی کوردایەتی، کەسایەتی کورد، ڕۆحی ڕێکخستنبوونی کورد و تێکۆشانی ئازادی ژن خستەڕوو، “ڕێبەر ئاپۆ”ـیە.\nلە بەردەوامی هاتووە: کاوەی سەردەم مەزلوم دۆغان مەترسیی و دڕندەیی فاشیزمی داگیرکەری دوژمنی گەلی کوردی بینی و بە کەسایەتی و چالاکییە فیداییانەکەی خۆی ئاگری نەورۆزی وەک گوڵێک لە مێشکی چەپەڵی زەحاک دا، بیرهێنانەوەی قارەمانی گەورە، فەرماندە عەگید کە داستانی ١٥ی تەباخی خولقاند، بیرهێنانەوەی هەموو قارەمانانی فیداییە، ئەمڕۆ ڕۆحی قارەمانێتی ئەو قارەمانانە بووەتە ڕاستییەکی کۆمەڵگا.\nلە کۆتاییش هاتووە: داوا لە هەموو گەلی کورد و گەلانی ڕۆژهەڵاتی ناوەڕاست دەکەین، کە لەدژی زیهنییەتی فاشیزمی چەپەڵ، ڕژێمە زۆردارەکان و نەخۆشیی کاپیتالیزمدا، هەرکەسێک بە ئەرکی خۆی هەستێت و بەرپرسیارێتی خۆی بەجێی بێنێت و ئاستی تێکۆشانی بەرز بکاتەوە، لە هەفتەی قارەمانێتیدا، مەزڵومەکان، عەگیدەکان و هەموو شەهیدانی شۆڕشی ئازادی، قەرزدارانە بەبیردێنینەوە.


دەقی ڕێکەوتننامەی سایکس بیکۆ دەڤــــــەری بـــــــارزان -  خانه\n/ دەڤــــــەری بـــــــارزان\n/ دەقی ڕێکەوتننامەی سایکس بیکۆ\nپست با عنوان «دەقی ڕێکەوتننامەی سایکس بیکۆ» از وبلاگ «دەڤــــــەری بـــــــارزان» به صورت خودکار از وبلاگهای معتبر فارسی دریافت و با ذکر منبع نمایش داده شده است همچنین مسولیت مطالب آن بر عهده نگارنده آن میباشد و این سایت هیچ گونه مسولیتی در قبال محتوای آن ندارد.\nرووداو- هەولێر رێبوار قاسم و چۆمان تەقیەدین 100 ساڵی تەواو لەمەوبەر، دروست لە رۆژێكی وەكو ئەمڕۆدا (16/5/1916)، بەریتانیا و فەرەنسا بە رەزامەندیی رووسیای قەیسەری، لەسەر پڕۆژەیەك رێككەوتن كە ناوی لێنرا “رێككەوتنی ئاسیای بچووك”، دواتر ئەم رێككەوتنە بە رێككەوتنی “سایكس-پیكۆ” ناوبانگی دەركرد كە لە ناوی هەردوو دیپلۆماتكار و سیاسەتكاری بەریتانی “مارك وبلاگ «دەقی ڕێکەوتننامەی سایکس بیکۆ» به صورت خودکار از وبلاگهای معتبر فارسی دریافت و با ذکر منبع نمایش داده شده است همچنین مسولیت مطالب آن بر عهده نگارنده آن میباشد و وبلاگ 98 هیچ گونه مسولیتی در قبال محتوای مطلب «دەڤــــــەری بـــــــارزان» ندارد.\n: دەقی ڕێکەوتننامەی سایکس بیکۆ\nدهقی کهوتننامهی سایکس بیک


“ژنۆلۆژی” بە واتای چی دێت و ئامانجی چییە؟ – ته‌ڤگه‌ر\nسەرەکی/ژن/“ژنۆلۆژی” بە واتای چی دێت و ئامانجی چییە؟\nزانستی ژنان لە دوو وشەی کوردی و لاتینی پێکهاتووە، “ژن” کوردییە و “لۆژی”ـیش وشەیەکی زانستیی لاتینییە، ژنۆلۆژی لە یەکگرتنی هەردوو وشەدا پێکدێت، بە واتایەکی دیکە ژنۆلۆژی واتە “زانستی ژن”، چەمکی ژنۆلۆژی بۆ یەکەمجار لە لایەن ڕێبەری گەلی کورد عەبدوڵا ئۆجالان لە ساڵی ٢٠٠٨ لە کتێبی “سۆسیۆلۆژی ئازادی” بەکارهێنرا.\nڕێچگە ئیتیۆلۆژییەکەی و هەروەها سەرچاوەکەی لە وشەی ژن و ژیان، یان پەیوەندی نێوان ژن، ژیان و زانستەوە وەرگرتووە، بەم شێوەیە چەمکی ژنۆلۆژی، پەیوەندی زانست لەگەڵ ژن-کۆمەڵگە-ژیان-ژینگە، دووبارە دادەڕێژێتەوە، بەم شێوەیە زانستی ژنان دەبێتە رەخنەیەک لە زانستی پۆزتیڤیستی، بە زمانی ئەکادیمی و تیۆریش دەتوانرێت ئەوە بلێین کە “زانستی ژیان”، “زانستی کۆمەڵگا” ، “زانستی ژیانی یەکسان”، زانستی زانیارییەکان کە مۆدێرنیتە دێموکراتیک خۆی پێوە گرێدەدات.\nژنۆلۆژی، سیستمی مشەخۆری کە لەسەر پەیوەندییەکانی نێوان سیستمی پیاوی سەردەست دامەزراوە، تێڕوانینی ژیان لەسەر بنەمای دەسەڵات شیدەکاتەوە هەروەها شوناسی ژن لە بایۆلۆژی زیاتر لە ڕووی سۆسیۆلۆژی و مێژوو و دیالکتیکی بوون پێناسە دەکات و بە “جەوهەری کۆمەڵناسی”، “کۆبوونەوەی ئۆبژە-سۆبژە”، “وتاری سەرەتا و کۆتایی” بەدەستەوە دەگرێت، پێش هەموو شتێک زانستە کۆمەڵایەتییەکان هەموو پارادایمە زانستییەکان لە ژن و ژیان دابڕان و ڕێگەیان بۆ قەیرانەکان کردەوە، ڕێبەر عەبدوڵا ئۆجالان، لە ساڵی ٢٠١٥ـدا ئەو هەڵسەنگاندنە دەکات و دەڵێت: ژیانی یەکسان، بە تایبەت ئەو زانستەی کە لە دەوری ژنان پێشدەکەویت، دەبێتە یەکەم هەنگاوی ڕاستەقینە بەرەو کۆمەڵناسی”، چونەکە پێناسەی ژن لە ڕەگەزێک زیاتر، لایەنی ئابووری و کۆمەڵایەتی و سیاسی فراوانی هەیە، ئەم ڕوونکردنەوە سروشتی و ڕاستەقینەیەی ژن، ڕێگە بۆ ڕوونکردنەوەی سروشتیی کۆمەڵگا دەکاتەوە، ژنۆلۆژی ئەوەندەی زانستی ژنە، ئەوەندەش زانستی کۆمەڵگایە، رەخنەی ئەو سنوورانەی وەک زانستە سروشتییەکان و زانستە مرۆییەکان و زانستە کۆمەڵایەتییەکان داڕێژراون دەکات و هەموو زانستێک و لە هەمانکاتدا کۆمەڵگا دەپارێزێت، لە بواری مێژووییەوە و رۆژانە، کۆمەڵایەتیبوون زۆرترین شێوەی لە دەوری ژن گرتووە، ژنۆلۆژیش پێی وایە، تەنها بە زانستێک کە لە ژینگەی ژناندا گەشەی کردووە دەتوانن لەژێر سایەی سیستەمەکانی دەسەڵاتداریی پیاودادەربێن و بە کۆمەڵایەتی ببن.\nبە پێی ژنۆلۆژی، ڕێگای خستنەڕووی ئەم هێزەی ژنان بە دامەزراندنی ڕێکخستنی زانستی، فەلسەفی، هونەری، کۆمەڵایەتی و ڕێکخستن دەکرێت، بۆیە ئەم ڕوانگە زانستییە بەشێکە لە خەبات بۆ ئازادی ژنان، زانستی ژنان؛ چارەسەریی کێشەکانی ژیانی کۆمەڵایەتی، ناسنامەی ژن، پەیوەندی ژن-پیاو، مرۆڤ و سروشت کە بوونەتە گڕێ کوێرە بەبنەما دەگرێت، بەرپرسیارێتی یادکردنەوەی زانستە کۆمەڵایەتییەکان، بەبێ ئەوەی هەبوونی کۆمەڵایەتی-مێژوویی ژن دابەشبکات، بێ ئەوەی ژن بە ماددی بکات، پەیوەندی بە ژیان و سروشتەوە دەکات، بەکورتی ژنۆلۆژی بەهۆی ئەوەی زانستە کۆمەڵایەتییەکان، زانستی ژنیان وەک دیسپلینەک پێشنەخستووه ڕەخنە دەکات. (ئۆجالان-٢٠٠٩)\nڕێبەر ئۆجەلان ڕایگەیاند، ژنان نابێت تەنیا وەک ناسنامەیەکی “قوربانی” تەماشا بکرێن، بەڵکو دەبێت وەک بنەمای سەرەکی ڕێکخستنی کۆمەڵایەتی تەماشا بکرێن و هێزی ئەرێنیی و ئافرێنەری ئەوان ببێتە بابەتی زانست و جەوهەریان.\nزانستی ژنان کاتێک ڕێبازی خۆی پێشخست، سوودی لە ئەزموونە فێمینیستیەکان، لە خەباتی توێژ بگرە تا تا خەباتی ڕزگاری نەتەوەیی، تا تێکۆشانی ئیکۆلۆژیک و لە دژی سیستەمی گشتی وەرگرت.\n“ڕۆژهەڵاتی ناوین یەکەمین شوێنە کە کلتوری خوداوەندی تێیدا قبوڵ کراوە، هاوکات کۆتایی ئینکاری و کوشتن و کلتوری نامۆبوونی ژنان بە یەکەم شوێن دەبینێت (ئاکارسەل-٢٠٢٠) وەک هەڵوێستێکی ئەخلاقی و سیاسی خاوەن فەلسەفەی “لەهەر کوێیەک لە دەستچوو دەبێت ئەوێ بپشکنرێ” دەپارێزێت.\nبزووتنەوە فێمینیستییەکان، ژنانێک کە لە تێکۆشانی ڕزگاری نەتەوەییدا جێگەیان گرتووە، گەریلاکانی ژن، ڕێکخستنەکانی ژنان کە لە بزوتنەوە بەرهەڵەستاکارە کۆمەڵایەتییەکاندا تێکۆشاون و ناسنامەی جیاوازی ژن وەک ئەو ڕەهەندانەی پەیوەندییان بە زانستی ژنەوە هەیە، دەبینێت، بە تایبەتی لێکۆڵەرانی ئەزمونی تێکۆشانی ئازادیی کوردستان و شۆڕشی ژنانی ڕۆژئاوا، وەک ئەرکێکی سەرەکی جێبەجێی دەکات.\nلەو کاتەی ژنۆلۆژی دروستبووە تا ئێستا، لە سەرویانەوە بزوتنەوە ڕادیکاڵەکانی دژی سیستمی بینیوە و دەستکەوتەکانی وەک میرات بۆخۆی بە بنەما گرتووە، ژنۆلۆژی بەرپرسیارێتی تێپەڕاندنی فێمینیزم لە دژی پۆزەتیڤیزم و مۆدێرنیتەی کاپیتالیستی لە ئەستۆ دەگرێت، لەبەر ئەمەش بیرۆکە و نەریتە لاوەکییەکان تێدەپەڕێنێت، گرنگی بە کلتور و تایبەتمەندییە خۆجێییەکان دەدات، لایەنی ئازاد و دژی سیستم بەهێز دەکات، خۆی لە زانیاریی گرێدراوی دەوڵەت و دەسەڵات دەبڕێت، هەوڵی دەستڕاگەیشتن بە و زانیاریانە دەدات کە لەسەر بنەمای ژن دامەزراون.\nژنۆلۆژی ڕێکخراوێکە کە خاوەنداری لە دیموکراتی، ئیکۆلۆژی و ئازادی ژن و کۆمەڵگا دەکات، ئەو ڕێبازانەی کە هەندێک لایەنی فێمینیستی بە ناوەڕۆکی دەسەڵاتەوە لە پێش گرتووە، ڕەخنە دەکات و ڕێکخستن لە بنەماوە دەپارێزێت.\nژنۆلۆژی لە ساڵی ٢٠١١ـەوە لە ڕۆژەڤ دایە، لە یەکەم کۆنفرانسیدا لە ساڵی ٢٠١٥ بڕیاری دروستکردنی ئەکادیمیای ژنۆلۆژی درا، بۆ هاوبەشکردنی ئاگاداری ژنان، لە زۆرێک لە ناوچەکانی جیهان، سمینار، کۆنفرانس، وۆرکشۆپ، کەمپەینی ڕێکخستووە، لە کوردستان و بە تایبەتیش لە ڕۆژئاوا، شیکاری سۆسیۆلۆژی، خەباتی کەلتوری زارەکی ئەنجام درا ، توێژینەوەی ڕاستی ژنان لە ئەکادیمیادا ئەنجام درا و لەو چوارچێوەیەدا ناوەندی لێکۆڵینەوەی ستراتیژی دامەزرا، هەروەها ئەکادیمیاکە جگە لە پەروەردە، کاری لەسەر هەبوونی ژن، سروشت، سیاسەت، تێڕوانینی ئەخلاقی و جوانیناسی، ئابووری، ئەدەب و دروستکردنی سیاسەتی ئەلتەرناتیڤ کردووە.\nساڵی ٢٠١٦ گۆڤاری ژنۆلۆژی دەستی بە بڵاوکردنەوە کرد، لە ساڵی ٢٠١٧ـدا لە ڕۆژئاوا ناوەندی لێکۆڵینەوەی ژنۆلۆژی و بەشی ژنۆلۆژی دامەزرا، لە ساڵی ٢٠١٨ـەش لە بەلژیکا ناوەندی ژنۆلۆژی دامەزرا و لە زۆر وڵاتی دیکە کۆمیتە، یەکە و پیشانگای ژنۆلۆژی کرایەوە، تۆڕی هاوبەشی پێشخست، لە دامەزراندنی گوندی ژنوار لە ڕۆژئاوا ڕۆڵی هەبوو و هێشتاش خەریکیەتی، ساڵی ٢٠١٩ لە ڕۆژئاوا بە ناوی شۆرشگێری ئینتەرناسیۆنالیست ‘ئاندێرا وۆڵف’، ئیستیۆتی ئاندێرا وۆڵفی کردەوە، بە هەمان شێوە لە ئەوروپا، ئەمریکای لاتین و وڵاتانی ئاسیا، لە نێوان ژنۆلۆژیی و ژنانی جیهاندا پەیوەندیی بەهێزی پێشخست.\nسەرچاوە: ماڵپەڕی Feminst Bellek\nزیندانییەکی دیکەی کورد بە شێوەیەکی گوماناوی لە زیندانی تورکیا گیانی لەدەستدا\nلە بەردەم باڵیۆزخانەى ئەمریکا لە ئەڵمانیا کوردستانیان کۆبوونەوەى جەماوەری رێکدەخەن


کوردیپێدیا - بۆردی گەنجانی یەکێتیی نیشتمانیی کوردستان\n📝 بۆردی گەنجانی یەکێتیی نیشتمانیی کوردستان | پۆل: بەڵگەنامەکان | زمانی بابەت: 🏳 کوردیی ناوەڕاست\nبۆردی گەنجانی یەکێتیی نیشتمانیی کوردستان\nکۆتایی یەکەم کۆنفڕانسی\nبۆردی گەنجانی یەکێتیی نیشتمانیی کوردستانیەکێتیی نیشتمانیی کوردستان\n8ی 8 ی 2019، بەچاودێری قوباد تاڵەبانیقوباد تاڵەبانی بۆردی گەنجانی یەکێتیی نیشتمانی کوردستان، یەکەم کۆنفڕانسی دامەزراوەیی خۆی بە نوێگەری لەکاردا، کردار لەخزمەتکردندا لەچوار میتینگدا بە بەشداری 182 ئەندام، سەرکەوتووانە ئەنجامدا.\nکۆنفڕانس، لەماوەی 9 کاتژمێر کارکردنی بەردەوامدا، فەزای گەنجێتی لەزیهنیەتە کۆمەڵایەتی و کارگێڕی و سیاسیەکەی هەرێمی کوردستاندا خستە ژێر پرسیارو دردەشەکاری وردەوە، لەپێناو بەماناکردنەوەی ئەم ڕەوشە پڕ لەغەوشەدا، سەرئەنجام ئەنجامدانی دیدارو میتینگ و دیالۆگی زانستیانەی لەسەر پرسەکانی گەنج ڕاگەیاند، هاوکات وێڕای چەسپاندنی ڕێنامەی کار، یەکەی سەرەکی بەڕێوەبردنی بۆردی لەپرۆسەیەکدا یاسایی و دیمۆکراسی هەڵبژارد.\nکۆنفڕانس، فەرهەنگی تەمبەڵ و مشەخۆر ڕەتدەکاتەوەو بۆرد وەک هاندەرو پشتیوانی پڕۆژەو دەرخستنی توانستە شاراوەکانی گەنجان و پێشخستنیان لەبوارە جیاکاندا، هەروەها وەک چاودێر بەسەر حکومەت و حکومەتی خۆجێی ڕاپەڕینەوە، ئەرکدار کردو، ئەنجامدانی کۆنفڕانسی ساڵانەی تایبەت بەپەرەپێدانی ئیدارەی سەربەخۆی ڕاپەڕین ڕاگەیاند. لەگەڵیدا بەرپاکردنی هەڵمەتی هۆشیاری گەڕۆک و بەردەوامی تایبەت بەڕوبەڕوبوونەوەی توندوتیژی جێندەری و بەکارهێنانی ماددە هۆشبەرەکان، کردە سەرمەشق لەچالاکییەکانید.\nکۆنفڕانس، پێشوازی لەئەنجامدانی کۆنگرەی 4ی ی.ن.ک دەکاو، لەگەڵ ئەودایە کۆنگرە بۆ یەکێتی و لەپێناو یەکێتییدا بکرێت، نەک بەیەکێتی و لەپێناو لاڕێکاری یەکێتیی لەئایدیاکانی سەرۆک مام جەلالمام جەلال دا بکرێت، کۆنفڕانس هەر رێگەیەک لەیەکێتیدا نەچێتەوە دەباشان بەلاڕێ ئەژمار دەکات.\nیەکەم کۆنفڕانسی بۆردی گەنجانیی.ن.ک لەڕاپەڕین، سوپاس و پێزانین ئاڕاستەی هەڤاڵوەستا ڕەسوڵ/ ئەندامی سەرکردایەتی و هەڤاڵەکانی لەمەڵبەندی 24ی ڕاپەڕین، ناوەندی ڕێکخراوە دیموکڕاتیەکانی ڕاپەڕین، ناوەندی ئیدارەکانی ڕۆژئاوای هێزەکانی 70، هێزەکانی ئاسایش و پۆلیس، دەزگای میدیای کوردسات، کەناڵی گەلی کوردستان، تەواوی دۆستانی بۆردو ئەندامانی کۆنفڕانس دەکات، ڕێز لەپشتیوانی و هامەهەنگی و بەدەنگەوە هاتنیان دەگرێت.\nدرود بۆ هەڤاڵ مام جەلال، ڕێ و ڕێبازت ڕۆشن.\nدرود بۆ شەهیدە شکۆمەندەکانمان، سڵاو لەخانەوادە سەر بڵندەکانیان.\nبەرەو نوێگەری، بەرەو ڕۆشنایی.\n9ی ئابی 2019 - رانیەرانیە\n#یەکێتیی نیشتمانیی کوردستان | #قوباد تاڵەبانی | #مام جەلال | #رانیە |\n 📡 ماڵپەڕ | 🏳 کوردیی ناوەڕاست | ماڵپەری پوک میدیا - 13-08-2019\n➕ ئەم بابەتە لەلایەن: (جوان عومەر ئەحمەد)ەوە لە: Aug 13 2019 12:32AM تۆمارکراوە


باڵوێزەکانی ١٠ وڵاتی دژی قۆڵبەست کردنی عوسمان کاوالا بانگهێشت کران - Mehr News Agency\nAP ١٤٠٠ ڕەزبەر ٢٧ ٢١:٤٠\nNews Code 39660\nبۆ وەزارەتی دەرەوەی تورکیا؛\nوەزارەتی دەرەوەی تورکیا باڵوێزەکانی وڵاتانی دژی قۆڵبەست کردنی عوسمان کاوالای بانگهێشت کرد.\nبە پێی هەواڵی مێهر، وەزارەتی دەرەوەی تورکیا باڵوێزەکانی وڵاتانی دژی قۆڵبەست کردنی عوسمان کاوالا بازرگان و چالاکی مافی مرۆڤی بانگهێشت کرد.\nڕۆژی پێشوو باڵوێزی ئەمریکا لە ئەنقەرە، بە دەرکردنی بڵاوکراوەیەک لە ماڵپەڕی فەرمی خۆیدا هاوڕێ لە گەڵ ٩ وڵاتی دیکە داوای ئازادی خێرای عوسمان کاوالایان کرد.\nلەم بڵاوکراوەدا نووسراوە: چوارساڵ لە قۆڵبەست کردنی عوسمان کاوالا تێدەپەڕێ. باڵوێزخانەکانی وڵاتانی ئەڵمان، ئەمریکا، دانمارک، فەنلاند، فەڕەنسە، هولەند، سوید، کەنادا، نەرویج و نیوزیلەند داوای پێداچوونەوەی خێرا بە دۆسیەی عوسمان کاوالا لە چوارچێوەی یاسا نێونەتەوەییەکان دەکەن.\nپاش دەرکردنی ئەم بڵاوکراوە وەزارەتی دەرەوەی تورکیا باڵوێزەکانی ئەم ١٠ وڵاتەی بانگهێشت کرد.\nعوسمان کاوالا کییە؟\nعوسمان کاوالا کە ئێستا ١٤٤٩ ڕۆژ لە قۆڵبەست کردنی تێدەپەڕێ، بازرگان، خێرخواز و چالاکی مافی مرۆڤە کە ٦٢ ساڵی تەمەنە. ناوبراو لە گەڵاڵە فەرهەنگییەکان، ئازادی میدیاکان، وەرگرتنی مافی کەمینەکان و هەوڵ دان بۆ چارەسەرکردنی کێشەی کورد بەرگری کردووە.\nئەمریکا و ئەورووپا تا ئێستا چەند جار داوای ئازادی عوسمان کاوالایان کردووە. ساڵی پێشیش ڕێکخراوەی لێبوردنی نێونەتەوەیی لە بڵاوکراوەیەکدا داوای ئازادی عوسمان کاوالای کرد. بەڵام تورکیا هەموو ئەم داخوازیانەی ڕەت کردەوە.


گۆڕانی ڕاستگۆ .. گۆرانی درۆ\nمرۆڤبوون پێدراو و کردەی هێزێکی لەبن نەهاتو و سروشتە ، لەبەر ئەوەی کاتێک کە تۆ مرۆڤیت لە دەرەوەی خواست و ویستی خۆتەوە بڕیاری مرۆڤبونت بەسەردا دراوە و لە نەبونەوە دێیتە بون تەنانەت بەبێ ئەوەی هەست بەخۆت بکەیت بە گیریانەوە دەچیتە ناو جیهانی ( خەندە و خۆشی – خەم و دەردەسەری ) . دوا وێستگەش بەرەو خاڵێک ڕێ دەکەیت و مل دەنێیت ئەویش کۆتاییەکەی مەرگەسات و نەبونە . گرنگ ئەوەیە لە نێوان ئەم دوو خاڵەدا مەودایەک هەیە کە پێی دەوترێت (ژیان) . کاتێکیش کە دەژیت دەبێت بپرسین ... تۆ چیت ؟ بیرکردنەوەت چۆنە ؟ چیت کردوە ؟ هەر بۆ خۆت بویت یان بۆ مرۆڤایەتی ؟ ئازاربەخش بویت یان ئازار شکێن ؟ ..... هتد چەندەها پرسیاری دی ...\nنابێت ئەوەش لەیاد بکەین پێوەرێک بونی هەیە بۆ جیاکردنەوەی مرۆڤەکان لەیەکتری کە بە بنەماکانی جیاکاری دێتە هەژمارکردن لەسەر بنچینەی ڕاستی و ڕاستگۆیی لە بەرامبەر ئەمە تەواو پێچەوانە و دژەکەیەتی کە چەوتی و درۆکردنە .\nبە بێ بونی ئەم جۆرە خەسڵەتانە لە کەسەکاندا ناتوانرێت تاکەکانی کۆمەڵگا لەیەکتر جیابکرێنەوە ، کەواتا ئەو ئامرازەی بونی هەیە بۆ لەیەکتر جیاکردنەوەی مرۆڤەکان لەیەکتری ئەم پێوەرەیە . ئەم خەسڵەتانەش لە کەسەکاندا یان ئەوەتا دیار و دەرکەوتون یاخود نادیار و شاراوەن ، بەڵام دواجار کردەوەی کەسەکان ڕووی شاراوەیانمان بۆ دەردەخەن .\nئاشکرایە هەر کەسێکی ڕاستگۆ یان درۆزن بەرلەوەی کەسانی تر بیناسن ئەوا خودی خۆی باشتر دەناسێت لە ڕووی ئەرزشداری و پەسەندبونەوە . هەروەکو چۆن خەیام دەفەرموێت :\nگەرچی بێ دینم گەر بێ ئیمانم ...\nگەرچی سەرخۆشی مەیخانەکانم ...\nهەرکەس بەجۆرێ لەمن تێ دەگا ...\nمنیش ئەو کەسەم کە خۆم دەیزانم ...\nکەواتا ڕاستگۆ بیت یان درۆن...؟ هەر دەردەکەوێت و ڕەنگدانەوەی دەبێت لە کاروکردەوەتا تەنانەت کردەوەش دەبنە بەڵگە ، هەڵبەت هەمو کەسێک خودی خۆی باش دەناسێت و دەزانێت کێیە و چیە ؟؟\nبونی ئەم خەسڵەتی درۆکردنە لە ناو تاکەکانی کۆمەڵدا لە چەند سەرچاوەیەکەوەیە :\n١/ پەروەردەی خێزانی : کاتێک کەسەکە لە منداڵیەوە لە ڕێگای پەرەوەردەیەکی نادروستی ناو خێزانەوە فێرە درۆ دەبێت لەسەر بنچینەی فێرکردن یان لاساییکردنەوە لە دواقۆناغیشدا دەبێتە خەسڵەت و سیفاتی کەسەکە و تەنانەت لە گەورەبون و کامڵ بونیشدا دەقی پێوە دەگرێت و لێی نابێتەوە .\n٢/ تێکەڵ بون و بەریەککەوتن : بەشێکی تاکەکانی ناو کۆمەڵگا بەم ڕێگایەش فێرە درۆ دەبن ئەگەرچی لە بنچینەشدا پەرەوەردەیەکی خێزانی دروستیشیان هەیە. ئەویش لە پێناو بەدیهێنانی بەرژەوەندی تایبەتی بەشێوەیەکی ناڕەوا و چاوچنۆکانە و بەدەستهێانی دەستکەوتی تاکەکەسی.\n٣/ ئالودەبون بە درۆی ئایدۆلۆجیا : ئەمەش هۆکارێکە بۆ دروستکردنی خەڵکی درۆزن کاتێک کەسانێک ئاوێتە دەبن لەگەڵ خەڵکان و کەسانی درۆزندا تا ئەو ڕادەیەی لە قاو دەدرێن و بە خۆیان نازانن لە کەسێکی ڕاستگۆوە دەبنە کەسێکی درۆزن پاشان زۆر بە ئاسانی لەسەر ڕاخەری درۆکردن ڕێدەکەن . ئینجا پاڵنەرەکەش هەرچیەک بێت یان ئەوەتا لە پێناو گەیشتن بەمەرام و دەستکەوتێک یاخود لە دەرئەنجامی کاڵفامێتی و نەزانیەوە بێت .\nسەرباری ئەوەی هاتە باس کردن دەمەوێت ئەوەش بڵێم لەم قۆناغەی ئێستای کوردستانی باشوردا خاڵی سێهەم لە هەرە کاریگەرترین سەرچاوەکانی بەرهەمێنانی کەسانی درۆزنە بەوەی لەناو بازنەیەکی بەرفراوان دەخولێتەوە و بەردەوامیشە ، هەروەکو چۆن بڵێین بوەتە کارگەی بەرهەمهێنانی تاکی درۆزن و درۆزان ئەمیش لە ڕێگای حیزبی سیاسی ساختەوە کە لە ڕوکەشدا ناوێکی گەورە و گران و جوان لە ناوەرۆکیشدا بچوک و قێزەون .\nهیچ هێزێکی سیاسی بەدەرنیە لە بون و لەخۆگرتنی ئەم جۆرە کەسانە ، لەبەر ئەوەی لە باشوردا بە درێژایی(٣٠) ساڵ کار لەسەر داڕمانی کۆڵەکە و پایەکانی کۆمەڵگاکەمان دەکرێت و تەونی کۆمەڵاتیش لاوازکراوە بەدەستی بەرپرسە نابەرپرسەکان لە ناو ئەوەی پێی دەوترێت حکومەت و دام و دەزگاکانی کە هەر بەناو بونیان هەیە و کار نەک لەسەر باشکردن و چاککردنی ناکرێت ، بەڵکو بە پێچەوانەوە هەوڵ و تەقەلا بەو ئاراستەیە دراوە کە خراپتر و وێرانتر بکرێت ئەویش لە ڕێگای سوپایەکی گەورە و زەوەندەوە کە پێی دەگوترێت لایەنگران و کادێر و شوێنکەوتوانی حیزبی .\nپاش ئەمانە شوێنی خۆیەتی بپرسین ... ئایا کام هێز و حیزب پەیام هەڵگرانی درۆکارن ...؟ کامەشیان ڕاستگۆن ...؟ بەپێی دروشم و شێوازی دامەزراندن و بنەما ئایدۆلیجیەکان دەبێت ئەو هێزەی باشترین بەرنامەی هەبوە هەر لەبەگژداچونەوەی گەندەڵی و شێوازی سیستەمی فەرمانڕەوایەتی تا دەگاتە قۆرخکاری و بە تاڵانبردنی سامانی گشتی ئەوە بزوتنەوەی گۆڕان بوو ، بۆیە سەرەتا بە هێز و گوڕێکی زۆرەوە پەلی هاویشت دواجاریش بە شکست و هەرەس کۆتایی هات . هۆکاری ئەمەش دەگەڕێتەوە بۆ ئەوەی زۆرترین و کۆنە سیاسی درۆزن هەلپەرست و هەرزەی سیاسی لە ناویدا بوونی هەیە . ئەوانەی ئەم تێڕوانینەمیان لا دروست نیە دەتوانن لە خۆیان بپرسن ...\nئایا ئەگەر گۆڕان لە خۆگری زۆرترین درۆزن و کەسانی ساختەکردەی ناو کایەی سیاسی نیە ...!؟ ئەی بۆ پەیتا پەیتا هەر لە سەرکردایەتی بزوتنەوەکە تا دەگاتە کاربەدەستەکانی ئەم بزوتنەوەیە لە ناو حکومەت و دامودەزگاکان و دامەزراوەکاندا نەیانتوانیوە بچوکترین چاکسازی لە ئۆقیانوسێکی گەندەڵیدا بکەن ...؟؟ هەر ئەمە نا ، بەڵکو ناو بەناو پاش بە دەستهێنانی دەستکەوت یان پاڵی لێدەدەنەوە و بێدەنگ و جوڵە یاخود سروشتیان دەبنە بەشێک لە سروشتی حیزبە گەندەڵە باڵا دەستەکان ...! ئەمە ئەو پرسیارە کە تاوەکو ئێستا کەس نەیکردوە . ئەگەر سەرنج بدەین کەسێکمان نەدی لە ناو پارتی و یەکێتی ببن بچنە ناو گۆڕان کەچی بە سەدەها کەسی بەرپرس و خەڵکانی کاربەدەست لەم بزوتنەوەیەدا بێ سڵەمینەوە دەبن بە پارتی و یەکێتی ئەمە دەریدەخات کە زۆرترین درۆزن لەم هێزەدایە و چەند بارەی ئەمەش بە نهێنی خۆیان حەشارداوە کە لە ئایندەدا بە ئاشکرا دەیان بینین هەروەکو لە ڕابردودا بینیومانن .\nئاساییە خەڵکی قسە لەسەر پارتی و یەکێتی نەکات لەبەر ئەوەی ئەمانە تاقی کراونەتەوە و کۆتاییان هاتوە لە باسکردندا ، بەڵام کاتێک خەڵکی سەرکۆنەی ئەم بزوتنەوەیە دەکات و هێرش دەکاتە سەری ..! ئەوە مافی ئەو خەڵکەیە کە پێشتر هەموو هیوا و متمانەیەکی لەسەر ئەم هێزە دانابو لەبەر ئەوەی کاتێک گۆڕان بوە بژاردەیان تا جیاواز بێت لەو حیزبانەی کە دەسەڵاتدار بون نەک ببێتە وێنەیەکی لەبەرگیراوەی ئەوان ، وەلێ بە دەست درۆزنەکان و هەرزەی سیاسیەوە هەموان مایەپوچی و ماڵوێرانیان بۆ مایەوە .\nکەواتا لێرەدا درۆزنەکانی ناو گۆڕان بناسن لە چیدا درۆ دەکەن و ئەوانەش کێن :\n١/ ئەو بەرپرس و کاربەدەستانەی پێشتر سودمەند بوون لە گەندەڵیەکانی حیزبە گەندەڵەکان ئینجا لە ڕێگای پلە و پایەوە بێت یاخود بەرژەوەندی مادی و دەستکەوتەوە ئێستاش بە ناویێک و ڕوخسارێکی تازەوە خۆیان بەگۆڕاندا هەڵواسیوە ئەویش لە ژێر ناونیشانی گۆڕانکاری و چاکسازیکردنەوە ، هەروەک چۆن دەڵێن : (خانوی تازە بە دار و بەردوی کۆن دروست نابێت) . ئەمانە کاتێک باوەڕیان پێدەکرێت کە تەواوی ئەوەی بەدەستیان هێناوە بە گەندەڵی و ناڕەوا بیگەڕێننەوە بە شێوەیەکی ئاشکرا ( دژە گەندەڵی بە گەندەڵکار ناکرێت ).\nدیارە ئەمانەش ناتوانن بە کردە لە دژی گەندەڵی بوەستنەوە لەبەر ئەوەی بە لێپرسینەوە لە گەندەڵی بەرۆکی خۆیانیش دەگرێتەوە و بەرژەوەندیەکانی ئەوانیش دەخاتە مەترسیەوە بۆیە بێدەنگن لە بەرامبەر گەندەڵیدا .\n٢/ ئەو خوێندەوار و بە ناو ڕۆشنبیر و خاوەن بڕوانامانەی ناتوانن لە قۆزاخەی بەرژەوەندی تاکە کەسیدا بێنه دەرێ و کار لەسەر گەندەڵیەکانی دەسەڵاتداران بکەن و بەگژیدا بچنەوە .\nئاشکرایە لای هەموان هیچ کایەیەک لە ناو کایەکانی دام و دەزگاکانی نەماوە گەندەڵی تیادا نەبێت و هەلا هەلا نەبوبێت بە دەست حیزبە دەسەڵاستدار و ستەماکارەکان وە هیچ لایەنێکی دامەزراوەکان نەماوە وێران نەکرا بێت .\nنمونە لەسەر ئەمانە ... کاتێک پزیشکێک خۆی بە گۆڕان دەزانێت دەبێت گەندەڵیەکانی ناو کایەی تەندروستی و نەخۆشخانەکان ئاشکرا بکات ... ئەندازیارێک لە شوێن کارەکەی خۆیدا پێویستە گەندەڵیەکانی کاربەدەستانی کایەی ئەندازیاری ئاشکرا بکات ، بە هەمان شێوە دادوەرێک یان پارێزەرێک دەبێت ڕۆڵی گەندەڵیەکانی ناو دادوەران و دادگاکان ئاشکرا بکات و پەردە لەسەر گەندەڵیەکانیان هەڵبماڵێت ، بەڕێوەبەری پەروەردەیەک یان مامۆستایەک دەبێت گەندەڵیەکانی ناو کایەی پەرەوەردە بخاتەڕوو .... هتد بۆ هەر کەسێک لە شوێن کارەکەی بە پێی جۆر و سروشتی ئیش و پیشەکەی . ئینجا باس لەگەندەڵیە هەمە جۆرەکانی تر بکات سەرباری ئەمانە هیچ ڕێگریەک نیە پاش ئاشکراکردنی گەندەڵی لە ناو هەناوی شوێنکار و پیشەکەی خۆی کەسی خاوەن ئیش و پیشە بێتە باس و خواستی گەندەڵی کایە جیاوازەکانی تری دەرەوەی تایبەتمەندیەکەی .تەنانەت نابێت سڵ لە شوێن لەق بون و لە دەستدانی بەرژەوەندی و دەستکەوت بکرێتەوە ...\nئەگەر وا نەبێت ...؟ جگە لە درۆزنێک و کەسیەتیەکی ساختەوکەڵەک هیچی تر نیە و جێی متمانەش نیە ، لەبەر ئەوەی کەسێک نەتوانێت گەندەڵی دەوروبەری خۆی بخاتەڕو و لە دژی بوەستێتەوە و کار بۆ چاکردنی بکات ...!!! چۆن دەتوانێت گەندەڵی شوێن و کایەیەکی جیاواز و دورتر چاک بکات ...!!؟؟\n٣/ ئەوانەی هەتا لە ناو گۆڕاندا بوون یان ئێستاش هەر گۆڕانن بە مەرامێکی تایبەت هاتون بونەتە گۆڕان هەردەخۆن و لێی دەخۆن و دواجار دەچنە ناو ئامێزە گەرمەکەی حیزبە دەسەڵاتدار و قۆرخکارەکان . دەبێت بزانرێت سەرەتا هەتا دوایشیان لە گۆڕان بونیان هەر درۆ بوە ، لەبەر ئەوەی ژیرتێگەشتن نیە و ناگونجێت حیزبێک هەتا دوێنێ بە گەندەڵ لە پێنوستدابێت پاشان دوای هەموو قسانەت خۆت لە سەنگەرەکەیدا ببینیتەوە .\n٤/ ئەو دەنگ دلێرانەی ئەوەندە گۆڕانن ، تەنها `چاویان بڕیوەتە بەرژەوەندی خۆیان هەر کە قاچیان گیر دەبێت لە پایە و دەسەڵات یەکسەر یان ئەوەتا کڕ و بێ دەنگ دەبن یاخود بیانو و پنەپەڕۆ دەکەن بۆ دەسەڵاتە قەڵب و خوارەکەی دەسەڵاتداران و فەرمانڕەواکانی دام دەزگاکان لە هەر شوێنێک بێت .\nئەمانە هەر هەمویان ئامانجیان دەستکەوت و بەرژەوەندی تاکەکەسیە نەک بەگژداچونەوەی گەندەڵی و بەرژەوەندنی گشتی .\nئەو گۆڕانانەی ئێستاش یەکێتین...\n( گۆڕان ) : لە لوتکەی سەرکەوتن بۆ نشێوی نوشوست\nلە یادی ڕاپەڕین .. ئازادیتان باش ..!!


بەدەستپێشخەری مەكتەبی رێكخراوە دیموكراتییەكان میدیاكارانی یەكێتیی ناو سەندیكای رۆژنامەنووسان كۆدەبنەوە\n2022-05-13 19:18 157 جار بینراوە کۆمێنت\nپێشنیوەڕۆی ئەمڕۆ 13-5-2022 مەكتەبی رێكخراوە دیموكراتییەكانی یەكێتیی نیشتمانیی كوردستان، لەگەڵ ژمارەیەك لە رۆژنامەنووسانی سەربە كەناڵ و دامەزراوە میدیاییەكانی یەكێتیی ئەندامانی سەندیكای رۆژنامەنووسانی كوردستان كۆبوونەوە.\nلە كۆبوونەوەكەدا جوتیار نوری لێپرسراوی مەكتەبی رێكخراوە دیموكراتییەكان بایەخی ھەماھەنگی نێوان رۆژنامەنووسانی یەكێتیی و خەباتی پیشەیی و ئازادی رادەڕبرینی و ئازادی كاری میدیایی روون كردەوە و پشتیوانی یەكێتیی بۆیان دووپات كردەوە. لە كۆبوونەوەكەدا كە ستران عەبدوڵڵا لێپرسراوی مەكتەبی راگەیاندن و فریال عەبدوڵلا لێپرسراوی بۆردی رێكخراوە پیشەییەكان و بژار حەكیم جێگری نەقیبی سەندیكای رۆژنامەنووسانی كوردستان ئامادەیبوون بەشداران تیشكیان خستە سەر كێشە و گرفت و بەربەستەكانی ئازادی وتن و بڵاوكردنەوە و كێشەكانی بەردەم لقەكانی سەندیكا و ئەندامانی ئەو سەندیكایە.\nدواتر دەرگای گفتوگۆ بۆ ئامادەبوان كرایەوە و قسەوباس لەسەر تەواوی تەوەرە گرنگەكان كرا.\nكۆبوونەوە رەخنەی لە گوشار خستنە سەر سكرتێری لقی سلێمانی سەندیكای رۆژنامەنووسانی كوردستان و بەربەستكردنی خەباتی سەندیكایی گرت ھەروەك ئیدانەی فەرامۆشكردنی كەناڵەكانی راگەیاندنی یەكێتیی و بەگشتی كەناڵەكانی سنووری سلێمانی لە كۆنگرە رۆژنامەنووسییەكەی سەرۆكی حكومەتی هەرێم كرا كە درێژەی ھەمان نەریتی فەرامۆشكردنی سلێمانی و زۆنی سەوزە.\nكۆبوونەوە ھەروەھا بایەخی پەرەپێدانی ئازادی رۆژنامەنووسی و ماف و ئازادییە گشتییەكانی دووپات كردەوە و ئیدانەی گوشار و سزادانی رۆژنامەنووسانی دەڤەری بادینانی كرد كە ئەم دیاردە نەخوازراوە ھەم ناوبانگی دیموكراتی ھەرێم و ھەمیش پاشەكشێی خەباتی میدیایی بەدواوە دەبێت.\nلە كۆتاییدا بەژمارەیەك راسپاردە و پێشنیاز كۆتایی بە كۆبوونەوەكە هێنرا.


وەزارەتى دەرەوەی ئێران: گەندەڵى،نەبونى شەفافیەت،سپی کردنەوەى دراو،یاساکان گومانى بۆ کۆمپانیاکانى بیانى دروست کردوە | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران وەزارەتى دەرەوەی ئێران: گەندەڵى،نەبونى شەفافیەت،سپی کردنەوەى دراو،یاساکان گومانى بۆ کۆمپانیاکانى بیانى دروست...\nوەزارەتى دەرەوەی ئێران: گەندەڵى،نەبونى شەفافیەت،سپی کردنەوەى دراو،یاساکان گومانى بۆ کۆمپانیاکانى بیانى دروست کردوە\nبە گوێرەى یاساى پەسند کراوە لە لایەن مەجلیسی ئێرانەوە دەبێ وەزارەتى دەرەوە هەر ٣ مانگ جارێک ڕاپۆرتى چۆنیەتى بەڕێوە چونى “برجام” بداتە مەجلیس.\nلە ڕایۆرتى کۆتایی وەزارەتى دەرەوە سە بارەت بە چۆنیەتى بەڕێوە چوونى “برجام” باس لە ئەو پارانە دەکرێت کە دواى هەڵگرتنى ئابلوقەکان ئازاد کراون و خراونە حیسابى بانکى بازرگانى ئێران و ئەوروپا کە بڕى ئەو پارانە یک ملیارو دوسەد ملیون دولارە.\nهەروەها لە بەشێکى ترى ئەو ڕاپۆرتە هاتوە کە ژمارەى سانترفیوژەکان و ئەنبارى ئاوى قورس و ئۆرانیۆمى پاڵاوتراو لە نەتەنزو فۆردو چەند شوێنى تر کەمى کردوە .\nنەبونى متمانە نێوان لایەنەکان و زەمینەى دورکەوتنەوەى سەرمایە لە ناوچەى ڕۆژهەلاتى ناوەڕاست و گومان لەسەر پابەند بونى لایەنەکان بە ڕێکەوتننامەى ناوەکى و گەندەڵى،نەبونى شەفافیەت،سپی کردنەوەى دراو، یاساکان گومانى بۆ کۆمپانیاکانى بیانى دروست کردوە بۆ ئەوەى لە ئێران وەبەرهینان بکەن.\nئەو ڕاپۆرتە هەروەها باس لە گرفتەکانى ئێران بۆ کەڵک وەرگرتن لە بانکەکانى ئەمریکا دەکات کە ئەمریکا ڕێگە بە ئێران نادات تا لە سیستمى بانکى ئەمریکاو دولار لە بازرگانى دا کەڵک وەربگریت ئەوچەندەش بۆتە هۆى ئەوەى سەختى بەڕیوە چونى ئەو ڕێکەوتننامەیە .\nوەزارەتى دەروە وتەى بەشیک لە بەرپرسانى ئێرانى بەشێکى ترى سەختیەکانى ئێران بۆ جێبەجێ کردنى مادەکانى ڕێککەوتنامە دەزانیت کە واى کردوە بەردەوام بێ متمانەى هەبێت.\nشایانى باسە ئەو ڕاپۆرتەى وەزارەتى دەرەوە باسیکە زۆر اە ئێران هەلدەگرێت و ئەو چەندەش لە لایەن پارێزگارانى ئیرانەوە ڕەخنە دەکریت کە وەزارەتى دەرەوەى ئیران نەرمى دەنوێنێ لە بەرامبەرئەمریکاو وەزارەتى دەرەوەش هەندێ لە گرفت و سیاسەتەکانى ئێران بە ڕێگر بۆ جێبەجێ کردنى ئەو ڕێککەوتننامە دەزانێ.\nبابەتی پێشووئاڵۆزیی نێوان ئێران و وڵاتانی عەرەبی بەربڵاوتر بۆتەوە\nبابەتی دواترئۆردۆن سەفیری خۆی لە ئێران بانگ کردەوە


◄ النتيجة: توجد 3.344 سجل، صفحة 1 من 335 عدد السجلات في صفحة: 🗐 1 🗐 5 🗐 10 🗐 25 🗐 50 🗐 100\n👫 jيان احمد امين محمود الشخصیات\n📅 وقت التدوين Jul 15 2014 10:38PM\n👁 تمت مشاهدة هذا السجل 700 مرة\nاسم الام: رحمة احمد؛ مواليد: 1963؛ مدة السجن 817 [ المزيد... 👁] ✖ ✖ ✖ 0 1 ✔ 78% ✍ هـ.ب. 15-7-2014 22:38:36\n👫 ئاراز ئەحمەد محەمەد قادر الشخصیات\n📅 وقت التدوين Jun 17 2018 11:47AM\n👁 تمت مشاهدة هذا السجل 631 مرة\nناوی دایک: سەعدییە مستەفا؛ لەدایکبووی: 1963؛ [ المزيد... 👁] ✖ ✖ ✖ 0 0 ✔ 78% ✍ هـ.ب. 17-6-2018 11:47:08\n👫 ئاريان عادل صالح سعيد الشخصیات\n👁 تمت مشاهدة هذا السجل 2,716 مرة\nاسم الام: نهاية ولي؛ مواليد: 1986؛ مدة السجن 180 [ المزيد... 👁] ✖ ✖ ✖ 0 1 ✔ 80% ✍ هـ.ب. 15-7-2014 22:38:36\n👫 ئاریان عادل ساڵح سەعید الشخصیات\n📅 وقت التدوين Jan 16 2019 4:24PM\n👁 تمت مشاهدة هذا السجل 378 مرة\nناوی دایک: نیهایەت وەلی؛ لەدایکبووی: 1986؛ ماوەی [ المزيد... 👁] ✖ ✖ ✖ 0 0 ✔ 80% ✍ هـ.ب. 16-1-2019 16:24:31\n👫 ئازاد رەزا قادر ئیسماعیل الشخصیات\n📅 وقت التدوين Jun 15 2018 10:18AM\n👁 تمت مشاهدة هذا السجل 571 مرة\nناوی دایک: غەزێنە رەزا؛ لەدایکبووی: 1964؛ ماوەی ز [ المزيد... 👁] ✖ ✖ ✖ 0 0 ✔ 78% ✍ هـ.ب. 15-6-2018 10:18:36\n👫 ئازاد سەعید ئەمین خدر شێخان الشخصیات\n📅 وقت التدوين Oct 7 2019 11:45AM\nناوی دایک: نەعیمە محەمەد؛ لەدایکبووی: 1967؛ ماوەی [ المزيد... 👁] ✖ ✖ ✖ 0 0 ✔ 80% ✍ هـ.ب. 7-10-2019 11:45:44\n👫 ئازاد عەزیز حەسەن غەفور الشخصیات\n📅 وقت التدوين Jan 15 2019 1:08PM\n👁 تمت مشاهدة هذا السجل 341 مرة\nناوی دایک: فاتمە حەسەن؛ لەدایکبووی: 1964؛ ماوەی ز [ المزيد... 👁] ✖ ✖ ✖ 0 0 ✔ 80% ✍ هـ.ب. 15-1-2019 13:08:09\n👫 ئازاد محەمەد ئەحمەد عەبدوڵڵا الشخصیات\n📅 وقت التدوين Jul 30 2018 9:08PM\nناوی دایک: ئایشێ عەلی لە دایکبووی: 1963؛ ماوەی زی [ المزيد... 👁] ✖ ✖ ✖ 0 0 ✔ 78% ✍ هـ.ب. 30-7-2018 21:08:51\n👫 ئازاد کاک ئەمین محەمەد الشخصیات\n📅 وقت التدوين Jun 4 2018 2:20PM\nناوی دایک: ناسک مەحمود؛ لەدایکبووی: 1962؛ ماوەی ز [ المزيد... 👁] ✖ ✖ ✖ 0 0 ✔ 78% ✍ هـ.ب. 4-6-2018 14:20:22\n👫 ئاسکە محەمەد ئەمین محەمەد جەباری الشخصیات\n📅 وقت التدوين Feb 28 2019 11:32AM\n👁 تمت مشاهدة هذا السجل 413 مرة\nناوی دایک: سەلما ئەحمەد؛ لەدایکبووی: 1977؛ ماوەی [ المزيد... 👁] ✖ ✖ ✖ 0 0 ✔ 80% ✍ هـ.ب. 28-2-2019 11:32:54


لە عەفرین 8 هاووڵاتی كوژرانڕۆیتەرز: 10 سەربازی تورك لە ئیدلب كوژران و بريندار بوون – تۆڕی میدیایی خەڵک\nلە عەفرین 8 هاووڵاتی كوژران\nڕۆیتەرز: 10 سەربازی تورك لە ئیدلب كوژران و بريندار بوون\n2020/02/10 - 4:01 PM\nوەزارەتی بەرگری توركیا ڕایدەگەیەنێت، كە 5 سەربازی توركیا لە ئیدلب كوژران و لە كۆبانێ-ش تەقینەوەیەك ڕوویدا و بەهۆیەوە 15 كەس كوژران و بریندار بوون.\nئاژانسی (ڕۆیتەرز) لە زاری بەرپرسانی وەزارەتی بەرگری توركیاوە بڵاویكردەوە، كە بەهۆی هێرشێكی سوپای سوریا بۆ سەر سەربازانی توركیا لە پێگەی چاودێری لە (تفتناز) لە باكووری سوریا، 5 سەرباز كوژران و 5ی دیكەش بریندار بوون.\nڕاشیگەیاندووە، سوپای توركیا بەرپەرچی هێرشەكەی داوەتەوە، كە كراوەتە سەر ئەو پێگەیەی، كە كەرەستەی سەربازی توركیای بۆ براوە و ڕێگە لە پێشڕەوی سوپای سوریا گیراوە.\nلای خۆشیەوە، وەزارەتی بەرگری توركیا لە تویتەر بڵاویكردەوە، تانكەرێكی پڕ لە سووتەمەنی لە عەفرین تەقیوەتەوە و بەهۆیەوە 8 هاووڵاتی سڤیل كوژراون و 7ی دیكەش بریندار بوون، كە لەنێویاندا منداڵ-یش هەیە.\nتوركیا “ئۆباڵی ئەو تەقینەوەیە دەخاتە ئەستۆی هێزەكانی سوریای دیموكرات (هەسەدە)” بەو پێیەی عەفرین لەئێستادا لەلایەن هێزە ئۆپۆزسیۆنەكانی سوریای سەر بە توركیاوە داگیر كراوە.\nباڵیۆزخانەی ئەمریكا هۆشداری خۆپیشاندانی گەورە لە عیراق دەدات\nلەسەر ڕێگای تاسڵوجە ئۆتۆمبێلێك وەرگەڕا\nتوركیا، یەكەم حاڵەتی مردنی بەهۆی كۆرۆناوە ڕاگەیاند\nتوركیا تۆماركردنی دووەم حاڵەتی توشبوون بە كۆرۆنا ڕادەگەیەنێت\n2020/03/29 - 10:02 PM\nسەرۆك وەزیرانی بەریتانیا كە تووشبووی كۆرۆنایە و خۆی كەرەنتینە كردووە، هۆشداری دەداتە هاووڵاتیانی وڵاتەكەی كە لە ڕۆژانی داهاتوودا دۆخەكە خراپتر دەبێت.\nبۆریس جۆنسۆن سەرۆك وەزیرانی بەریتانیا، ئەمڕۆ 29/3/2020 پەیامێكی ئاڕاستەی هاووڵاتیانی وڵاتەكەی كرد و تێیدا هۆشداریدا كە ڕۆژانی داهاتوو دۆخەكە خراپتردەبێت، هاوكات وەزارەتی تەندروستی ئەو وڵاتەش پێشبینی دەكات كەرەنتینەكردنی وڵاتەكەیان و ڕاگرتنی دەوام و چالاكییەكان تا هاوینی داهاتوو درێژبكرێتەوە.\nسەرۆك وەزیرانی بەریتانیا ئاماژەی بەوەشكرد، ئەگەر پێویستبكات ڕێكاری توندتر لەدژی بڵاوبوونەوەی كۆرۆنا دەگرنەبەر.\nئەمەش لەكاتێكدایە، ژمارەی تووشبووان بە ڤایرۆسی كۆرۆنا لە بەریتانیا لە هەڵكشانی بەردەوامدایە و تائێستا 17 هەزار و 89 حاڵەتی توشبوون تۆماركراوە.\n2020/03/29 - 9:28 PM\nوەزیری تەندروستی توركیا ڕایدەگەیەنێت، ژمارەی ئەو كەسانەی لە وڵاتەكەی تووشی ڤایرۆسی كۆرۆنا بوون و گیانیان لەدەستداوە بەشێوەیەكی بەرچاو بەرزبووەتەوە.\nفەخرەدین قۆجا وەزیری تەندروستی توركیا ڕایگەیاند، لەماوەی 24 كاتژمێری ڕابردوودا 23 كەس بە ڤایرۆسی كۆرۆنا گیانیان لەدەستداوە و بەوشێوەیە ژمارەی ئەو كەسانەی تا ئێستا بەهۆی ڤایرۆسەكەوە گیانیان لەدەستداوە گەیشتە 131 كەس.\nوەزیری تەنردوستی توركیا ئاماژەی بەوەشدا، هەر لەو وادەیەدا 1815 حاڵەتی نوێی تووشبوون بە ڤایرۆسی كۆرۆنا تۆماركراوە و بەوشێوەیە ژمارەی تووشبووان لە توركیا بەرزبووەوە بۆ 9 هەزار و 217 حاڵەت.\nوەزیری تەندروستی توركیا ئەوەشیخستەڕوو، لەو ژمارەیە نزیكەی 105 كەس چاكبوونەتەوە و چوونەتەوە ناو ماڵەكانیان.


الخميس, 01 أبريل 2010 16:27\tالمدير\nئه‌مه یه‌كێكه له‌و هه‌زاران نموونانه‌ی، كه له ده‌وروبه‌رمان به چاوی خۆمان ده‌یانبینین،....\nله گه‌ڵمانبه سه‌یری ئه‌م هاوكارییه بكه، كه له نێوان جیهانی زینده‌وه‌راندایه، كه ئێمه واده‌زانین ئه‌وان خاوه‌نی ژیری نین، له راستیدا هه‌موو ئه‌م دیاردانه جه‌خت له‌سه‌ر دروستی‌و راستیی ئه‌م ئایه‌ته پیرۆزه ده‌كه‌نه‌وه، كه ده‌فه‌رموێت: (وَمَا مِنْ دَابَّةٍ فِي الْأَرْضِ وَلَا طَائِرٍ يَطِيرُ بِجَنَاحَيْهِ إِلَّا أُمَمٌ أَمْثَالُكُمْ مَا فَرَّطْنَا فِي الْكِتَابِ مِنْ شَيْءٍ ثُمَّ إِلَى رَبِّهِمْ يُحْشَرُونَ) [الأنعام: 38]. واته: (هیچ زینده‌وه‌رو گیانله‌به‌رێك نییه به‌سه‌ر زه‌ویدا بڕوات‌و هیچ باڵنده‌یه‌ك به باڵه‌كانی بفڕێت،ئه‌وانیش ئوممه‌ت‌و گه‌لێك نه‌بن وه‌ك ئێوه، (له رووی دروستبوونه‌وه دڵنیابن) هیچ شتێك نییه پشتگوێمان خستبێت له كتێبه تایبه‌تییه‌كه‌ی (لوح المحفوظ)دا، له‌وه‌و دوا هه‌ر هه‌موو ئه‌وانه كۆده‌كرێنه‌وه بۆ لای په‌روه‌ردگاریان (بۆئه‌وه‌ی دادگایی بكرێن‌و هه‌موو كه‌س مافی خۆی وه‌ربگرێت، یان تۆڵه‌ی ڕه‌وای لێبسه‌نرێت)).\nئایا ئه‌وه ئه‌مه نییه، كه په‌روه‌ردگار ده‌فه‌رموووێت: "وَمَا مِنْ دَابَّةٍ فِي الْأَرْضِ إِلَّا عَلَى اللَّهِ رِزْقُهَا وَيَعْلَمُ مُسْتَقَرَّهَا وَمُسْتَوْدَعَهَا كُلٌّ فِي كِتَابٍ مُبِينٍ" [هود: 6].واته: (هیچ زینده‌وه‌رێك نییه له‌م زه‌وییه‌دا رزق‌و رۆزییه‌كه‌ی له‌سه‌ر خوای گه‌وره نه‌بێت، ئاگاداریشه به شوێنی حه‌وانه‌وه‌و شوێنی ده‌رچوونیان، چونكه هه‌مووشتێك تۆماره له دۆسییه‌ی ئاشكرادا له (لوح المحفوظ)دا).\nئه‌مه وێنه‌ی مێرووله‌یه‌كه له رۆزییه‌كه‌ی ده‌گه‌ڕێت، په‌روه‌ردگار ته‌نانه‌ت ئه‌و مێرووله‌یه‌ی بیر نه‌كردووه!\nبه‌ڵام ئه‌مه‌یان مێرووله‌یه‌كه كه خواردن ده‌خوات له‌سه‌ر زینده‌وه‌ری شۆوكه بچووكه‌كان!\nله‌به‌رئه‌وه خۆشه‌ویستانم زۆر نزا بكه‌ن، دڵنیابن ئێوه بانگ له په‌روه‌ردگارێك ده‌كه‌ن، كه زۆر بیسه‌ره‌و لێتانه‌وه نزیكه‌و وه‌ڵامی نزاكانیشتان ده‌داته‌وه، چۆن ئه‌مه ئه‌وه نییه، كه ده‌فه‌رموێت: (وَكَأَيِّنْ مِنْ دَابَّةٍ لَا تَحْمِلُ رِزْقَهَا اللَّهُ يَرْزُقُهَا وَإِيَّاكُمْ وَهُوَ السَّمِيعُ الْعَلِيمُ) [العنكبوت: 60]. واته: (زۆر زینده‌وه‌ر هه‌یه رزق‌و رۆزی خۆیان نه‌داوه به كۆڵی خۆیاندا، (كه‌چی خوای گه‌وره په‌كیان ناخات‌و له برسان نامرن)، چونكه خوای گه‌وره رزق‌و رۆزی ئه‌وانیش‌و ئێوه‌ش ده‌دات، بێگومان ئه‌و زاته بیسه‌ر به (قسه‌و گوفتارتان)و زانایه (به خه‌یاڵی دڵ‌و ده‌روونتان)).\nهه‌ندێكجار خوای گه‌وره رزق‌و رۆزی كه‌متان پێده‌به‌خشێت، به‌ڵام به‌هره‌مه‌ندتان ده‌كات به له‌شساغی‌و ته‌ندروستی باش‌و خێرو فه‌ڕو به‌خته‌وه‌ری، هه‌روه‌ها خه‌م‌و په‌ژاره‌تان لێ دوور ده‌خاته‌وه، ره‌نگه زۆر هه‌بن خاوه‌نی ماڵ‌و سامان‌و ناوبانگ بن، به‌ڵام بێبه‌ش بوون له به‌خته‌وه‌ری‌و كامه‌رانی! ماوه‌مان نییه جگه له‌وه‌ی كه بیربكه‌ینه‌وه له فه‌رمووده‌ی په‌روه‌ردگاری كارزان‌و كاربه‌جێ كه ده‌فه‌رمووێت (قُلْ بِفَضْلِ اللَّهِ وَبِرَحْمَتِهِ فَبِذَلِكَ فَلْيَفْرَحُوا هُوَ خَيْرٌ مِمَّا يَجْمَعُونَ) [يونس: 58].\n5- Ants, The Center for Insect Science. University of Arizona.\nآخر تحديث: الجمعة, 02 أبريل 2010 01:57


گێنچلێربیرلیگی - Soccer - Yariga - Results, fixtures, tables and statistics\n10/03/18 بێشکتاش 1 - 0 گێنچلێربیرلیگی بینینی ڕووداوەکان زانیاری زیاتر لەسەر ئەم یارییە\n17/03/18 گێنچلێربیرلیگی 1 - 1 ئەخیسار بەلەدیە سپۆر بینینی ڕووداوەکان زانیاری زیاتر لەسەر ئەم یارییە\n31/03/18 Yeni Malatyaspor 4 - 1 گێنچلێربیرلیگی بینینی ڕووداوەکان زانیاری زیاتر لەسەر ئەم یارییە\n09/04/18 گێنچلێربیرلیگی 1 - 0 گاڵاتەسەرای بینینی ڕووداوەکان زانیاری زیاتر لەسەر ئەم یارییە\n15/04/18 قەیسەریسپۆر 3 - 2 گێنچلێربیرلیگی بینینی ڕووداوەکان زانیاری زیاتر لەسەر ئەم یارییە\n21/04/18 گێنچلێربیرلیگی 0 - 3 ئەنکەرەسپۆر بینینی ڕووداوەکان زانیاری زیاتر لەسەر ئەم یارییە\n28/04/18 سیڤاسسپۆر 1 - 0 گێنچلێربیرلیگی بینینی ڕووداوەکان زانیاری زیاتر لەسەر ئەم یارییە\n06/05/18 گێنچلێربیرلیگی 0 - 1 ئانتالیاسپۆر بینینی ڕووداوەکان زانیاری زیاتر لەسەر ئەم یارییە\n12/05/18 قاسم پاشا 3 - 1 گێنچلێربیرلیگی بینینی ڕووداوەکان زانیاری زیاتر لەسەر ئەم یارییە\n2017/2018 2016/2017 2015/2016 2014/2015 2013/2014 2012/2013 2011/2012 2010/2011 2009/2010 2008/2009 2007/2008 2006/2007 2005/2006 2004/2005 2003/2004 2002/2003 2001/2002 2000/2001 1999/2000 1998/1999 1997/1998 1996/1997 1995/1996 1994/1995 1993/1994 1992/1993 1991/1992 1990/1991 1989/1990 1987/1988 1986/1987 1985/1986 1984/1985 1983/1984 1969/1970 1968/1969 1967/1968 1966/1967 1965/1966 1964/1965 1963/1964 1962/1963 1961/1962 1960/1961 1959/1960 1958/1959 1957/1958 1956/1957 1949/1950 1946/1947 1945/1946 1942/1943 1940/1941 1939/1940 1936/1937 2018 2017 2016 2015 2014 2013 2012 2017/2018 2016/2017 2015/2016 2014/2015 2013/2014 2012/2013 2011/2012 2010/2011 2009/2010 2008/2009 2007/2008 2006/2007 2005/2006 2004/2005 2003/2004 2002/2003 2001/2002 2000/2001 1999/2000 1998/1999 1997/1998 1996/1997 1995/1996 1994/1995 2012\nT. Demirtaş 24 years old 1 0\nJ. Hopf 30 years old 33 0\nN. Şahin 28 years old 0 0\nN. Soysal 20 years old 0 0\nY. Çetin 21 years old 2 0\nU. Çiftçi 26 years old 28 2\nLuccas Claro 27 years old 21 0\nO. N'Diaye 26 years old 10 0\nA. Oğuz 25 years old 29 1\nH. Pehlivan 24 years old 4 0\nF. Pogba 27 years old 8 0\nپۆلیتێڤیچ 28 years old 28 0\nA. Uludağ 27 years old 14 2\nZ. Yavru 26 years old 21 0\nR. Berişbek 19 years old 4 0\nم. دورێنەر 30 years old 10 0\nد.گویدێلیێ 28 years old 18 1\nK. Issah 25 years old 19 0\nئا.کارابوڵوت 30 years old 13 0\nA. Khalili 25 years old 28 2\nM. Milinković 30 years old 15 1\nS. Özkan 31 years old 10 2\nA. Šćekić 26 years old 24 2\nس. سیسێنۆن 33 years old 16 3\nM. Taş 27 years old 2 0\nİ. Karakaş 19 years old 5 0\nJailton Paraíba 27 years old 17 4\nE. Manu 24 years old 24 4\nA. Özek 30 years old 19 2\nP. Škuletić 27 years old 27 8\nD. Yılmaz 30 years old 7 0\nS. Yildirim 57 years old


سەحوە چەكدارەكان دروست دەكرێنەوە – تۆڕی میدیایی خەڵک\n2019/06/17 - 4:38 PM\nسەركردەیەكی حەشدی عەشایەری وردەكاری كۆبوونەوە ئەمنییەكانی خۆرئاوای ئەنبار ئاشكرا دەكات، كە بۆ تاوتوێكردنی دۆسێی ئەمنی و پێكهێنانی سەحوەكان بوو بۆ پاڵپشتی لە هەوڵە هەواڵگرییەكان، تا بتوانرێت شانەكانی ڕێكخراوی (داعش) بە تەواوەتی لە ناوچە بیابانییەكان دەربپەڕێنرێن.\nقەتری سەرمەد، سەركردە لە حەشدی عەشایەری لە لێدوانێكی ڕۆژنامەوانیدا ڕایگەیاندووە، “كۆبوونەوەیەك لە فەرماندەی فیرقەی حەوت بە ئامادەبوونی لیوا قاسم محەمەدی، فەرماندەی ئۆپەراسیۆنەكانی جەزیرە و لیوای ڕەعد حەبوری، فەرماندەی فیرقە و ژمارەیەك لە پیاومەقوڵان و سەرۆك خێڵەكانی ناوچە خۆرئاواییەكان ئامادەی بوون و تێیدا دۆسێی دروستكردنەوەی سەحوەكان لەژێر سایەی وەزارەتی بەرگری عیراقدا تاوتوێ كرا”.\nبە وتەی سەرمەد، “لە كۆبوونەوەكەدا، بەڕێوەبەری یەكە ئیدارییەكان و فەرماندە ئەمنییەكان و موختاری شارەكانی خۆرئاوا بەشدارییان كرد و ئەو پرسانە خرانەڕوو، كە یاریدەدەرن بۆ چڕكردنەوەی هەوڵە هەواڵگرییەكان و میكانیزمی گێڕانەوەی گروپی (ب) بۆ لیستی حەشدی شەعبی لە چوارچێوەی پێكهاتەی سەحوەكان، ئەمەش دوای جوڵاندنی دۆسێیەكە لەم ماوەیەی دواییدا لە پەرلەمان”.\nئەو سەركردەیەی حەشدی عەشایەری دەڵێت: “گروپی بی لە سەحوەكان كارەكانیان هەڵپەسێردرابوو، هەندێكیشیان چووبوونە نێو حەشدەوە لەدوای كۆنتڕۆڵكردنی ئەو ناوچانەی لەژێر دەستی گروپی (أ) بوون، ئەوانە كاروباری ئیداریی و داراییان بە تەواوەتی یەكلایی كراوەتەوە، بەڵام ئەوانی تر، كە لە لیستی (ب) بوون و دانیشتووی نتوچە جۆرئاواییەكانن، دەخرێنە پاڵ سەحوەكان، كە لەژێر سەرپەرشتی ڕاستەوخۆی وەزارەتی بەرگریدا دروست دەكرێت”.\nمەسرور بارزانی: خەڵك لە چاوەڕوانی پێكهێنانی حكومەت ناهێڵینەوە


ئێڵ جی لە بازاڕی مۆبایل دەكشێتەوە - تۆڕی میدیایی خەڵک\nبە ملیۆنان دۆلاری زیانی لە مۆبایل كردووە\nكۆمپانیای ئێڵ جی ئەمڕۆ دوو شەممە رایگەیاند لە بازاڕی مۆبایلی زیرەك دەكشێتەوە دوای بەردەوامی زیانەكانی لە ئەم بوارەدا بۆ ماوەی چەند ساڵێك.\nئەم كۆمپانیایە لە كاتێكدا دەكشێتەوە كە پلەی سێهەمی گرتووە لە ئەمریكای باكور، یەكەم ناونیشانی براندی گەورەی بازرگانی مۆبایل لە بازاڕی مۆبایلە زیرەكەكان دەكشێتەوە بە تەواوی.\nلە مانگی كانوونی دووهەمی ئەمساڵدا كۆمپانیای كۆریایی ئێڵ جی رایگەیاندبوو سەرجەم بژاردەكان بۆ كاری بازرگانی كراوەن دوای ئەوەی نزیكەی 4.5 ملیار دۆلار زیانی بەركەوت لە ماوەی ساڵانی رابردوودا.\nپشكی ئەم كۆمپانیایە لەسەر ئاستی جیهان لە 2% تێپەڕناكات، ساڵی رابردوو بەرهەمی مۆبایلەكانی 23 ملیۆن بووە بەراورد بە 256 ملیۆن بۆ كۆمپانیای سامسونگ.\nكۆمپانپای ئێڵ جی دەڵێت: كشانەوە لە كێبڕكێیەكی توند لە بواری مۆبایل بواری بۆ دەڕەخسێنێت بۆ گەشەكردن لە بوارەكانی دیكەی ئۆتۆمبێلی كارەبایی و ئامێرە زیرەكەكانی نێو ماڵاندا.


فۆڕمی تۆمارکردنی بابەت | 11-01-2017\n- شەڕڤانانی هێزەکانی سوریای دیموکرات لەهەردوو میحوەری عەین عیساو قادریە بەیەک گەیشتەوە لەچوارچێوەی ئۆپەراسیۆنی توڕەیی فورات بۆ دابڕین و کەمارۆدانی شاری رەققەی پایتەختی داعش لەسوریا. - کۆبونەوەی شاندی یەکێتی نیشتیمانی کوردستان و پارتی دیموکراتی کوردستان- عێراق لە پیرمام کۆتایی هات و هەردوولا ڕاگەیەندراوێکی هاوبەشیان بڵاوکردەوە. - ئەمڕۆ پۆلیسی تورکیا لە گەڕەکەکانی کۆناک و یافیس و نور و جودی و سور لە شارۆچکەی جزیرە لە باکوری کوردستان 28 کەسی دەستگیرکرد. - ژمارەیەک لە مامۆستایانی ناڕازی هەڵەبجە، لەبەردەم یەکەی سەرپەرشتیکردنی پەروەردەی هەڵەبجە گردبونەوەیەکی ناڕەزایەتیان ئەنجامداو ئەندامێکی دەستەی داکۆکی لەمافی مامۆستایانیش دەڵێت: بۆ ڕەتکردنەوەی ئەو فشارو هەڕەشانەی کە لەسەر مامۆستایانی ناڕازییە ئەم گردبونەوەیەمان ئەنجامداو بەردەوام دەبین لە بایکۆت.


قائانى بۆ دوو مه‌به‌ست هاتووه‌ته به‌غدا و نه‌جه‌ف\n02:46 - 01/04/2020\nقائانى بۆ دوو مه‌به‌ست هاتووه‌ته به‌غدا و نه‌جه‌ف\nشه‌وی رابردوو ئیسماعیل قائانی فه‌رمانده‌ی فه‌یله‌قی قودسی سوپای پاسداران، له‌رێگه‌ی فرۆكه‌یه‌كه‌وه گه‌یشته عێراق، به‌پێى زانیارییه‌كان قائانى بۆ دورخستنه‌وه‌ى عه‌دنان زورفى هاتووه‌و گفتوگۆكانى ده‌ستپێكردووه و داوایه‌كیشى له سه‌ركرده شیعییه‌كان هه‌بووه.\nبۆ دوو مه‌به‌ست هاتووه بۆ عێراق\nبه‌پێى ئه‌و زانیارییانه‌ى ده‌ست په‌یسه‌ر پرێس كه‌توون، قائانى بۆ دوو مه‌به‌ست له به‌غدایه،\nیه‌كه‌میان بۆ جێبه‌جێكردنی پلانێكی ئێران هاتووه، به‌مه‌به‌ستی دوورخستنه‌وه‌ی عه‌دنان زورفی و دانانی كاندیدێكی تر و ناوی قاسم ئه‌عره‌جی ده‌هێندرێت، راشیگه‌یاندووه:"به‌هه‌موو شێوه‌ك زورفی و هه‌موو كاندیدێكی تر كه بۆچوونی دووژمنكارانه‌ی به‌رامبه‌ر تاران هه‌یه ره‌تده‌كه‌نه‌وه".\nبه‌پێی زانیاریه‌كان ئیسماعیل قائانی، له‌گه‌ڵ هادی عامری سه‌رۆكی هاوپه‌یمانی فه‌تح و نوری مالكی سه‌رۆكی هاوپه‌یمانی ده‌وڵه‌تی یاسا و عه‌مار حه‌كیم سه‌رۆكی ره‌وتی نیشتمانی كۆبووه‌ته‌وه، بڕیاره ئه‌مڕۆ له نه‌جه‌ف له‌گه‌ڵ موقته‌دا سه‌در كۆببێته‌وه، داواشیكردووه ئه‌و چوار سه‌ركرده‌یه كاندیدی سه‌رۆك وه‌زیران دیاری بكه‌ن و گوێ به لایه‌نه شیعیه‌كانی تر و پێكهاته‌كانی تر نه‌ده‌ن چونكه ئه‌و پۆسته مافی شیعیه‌یه نه‌ك خه‌ڵكانی تر.\nته‌وه‌ری دووه‌می سه‌ردانه‌كه، بۆئه‌وه‌یه پشتیوانی وڵاته‌كه‌ى بۆ گروپه شیعیه‌كان دووپات بكاته‌وه له‌هه‌ر هێرشێكی چاوه‌ڕوانكراوی ئه‌مریكا بۆسه‌ریان، داواشیكردووه لایه‌نه شیعییه‌كان پێداگری له‌سه‌ر جێبه‌جێكردنی بڕیاری ئه‌نجومه‌نی نوێنه‌ران بكه‌ن، بۆ ده‌ركردنی سوپای ئه‌مریكا له‌عێراق، سه‌رپه‌رشتی پلانێكی كردووه بۆ هه‌ر ئه‌گه‌رێكی چاوه‌ڕوان نه‌كراو و ناوه‌رۆكی پلانه‌كه‌شی بۆ سه‌ركرده شیعییه‌كان روونكردووه‌ته‌وه.\nپه‌یسه‌ر په‌یوه‌ندیكرد، به سه‌عد مه‌تڵه‌بى سه‌ركرده‌ى ده‌وڵه‌تى یاساوه، به‌ڵام مه‌تڵه‌بى گوتى، هیچ زانیارییه‌كى له‌سه‌ر ئه‌و سه‌ردانه نییه.